PATVIRTINTA

KTU Senato 2013-07-04

nutarimu Nr. V3-S-41

(papildyta Senato 2015-05-13

nutarimu Nr. V3-S-27)

(pakeista Senato 2015-12-16

nutarimu Nr. V3-S-66)

(pakeista Senato 2016-10-31

nutarimu Nr. V3-S-63)

**KAUNO TECHNOLOGIJOS UNIVERSITETAS**

**DĖSTYTOJŲ IR MOKSLO DARBUOTOJŲ ATESTAVIMO IR   
KONKURSŲ PAREIGOMS EITI ORGANIZAVIMO TVARKOS APRAŠAS**

1. **BENDROJI DALIS**
2. Dėstytojų ir mokslo darbuotojų atestavimo ir konkursų pareigoms eiti organizavimo tvarkos aprašas (toliau – Aprašas) nustato Kauno technologijos universiteto (toliau – Universiteto) darbuotojams kadencijai keliamus atestavimo ir konkursų reikalavimus, atestavimo ir konkursų procedūras ir jas vykdančių komisijų funkcijas. Šis Aprašas netaikomas kviestiniams dėstytojams ir mokslo darbuotojams, kuriems reikalavimus nustato kviečiantys padaliniai, ir projektų vykdytojams (tyrėjams), kuriems keliami reikalavimai yra numatyti projektų dokumentuose.
3. **Aprašas parengtas remiantis Lietuvos Respublikos mokslo ir studijų įstatymu, Europos Komisijos rekomendacijomis dėl Europos mokslininkų chartijos ir dėl Mokslininkų priėmimo į darbą elgesio kodekso, Lietuvos Respublikos švietimo ir mokslo ministro 2010 m. liepos 10 d. įsakymu Nr. V-1128 „Dėl mokslo ir studijų institucijų mokslo (meno) darbų vertinimo“ ir 2011 m. gruodžio 23 d. įsakymu Nr. V-2538 „Dėl rekomendacijų aukštųjų mokyklų dėstytojų darbo laiko sandarai patvirtinimo“, Studijų kokybės vertinimo centro direktoriaus 2010 m. gruodžio 20 d. įsakymu Nr. 1-01-162 „Dėl vykdomų studijų programų vertinimo metodikos patvirtinimo“ ir Universiteto statutu.**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

1. **Dėstytojai ir mokslo darbuotojai (išskyrus mokslininkus stažuotojus ir projektų tyrėjus, kviestinius darbuotojus ir darbuotojus, dirbančius pagal neterminuotą darbo sutartį) į pareigas skiriami viešo konkurso tvarka. Su jais sudaromos terminuotos darbo sutartys 5 metų kadencijai, išskyrus Aprašo 4 punkte nurodytus atvejus.**

**[Pakeista Senato 2016-10-31 nutarimu Nr. V3-S-63]**

1. Su asmenimis, kurie antrą kartą iš eilės laimėjo konkursus toms pačioms dėstytojo ar mokslo darbuotojo pareigoms, sudaroma neterminuota darbo sutartis šioms pareigoms eiti, kai konkursų procedūros įvyksta po 2009 m. gegužės 12 d. (Mokslo ir studijų įstatymo (Žin., 2009, Nr. 54-2140) įsigaliojimo) arba kai konkursą po 2009 m. gegužės 12 d. profesoriaus arba vyriausiojo mokslo darbuotojo pareigoms laimi asmuo, prieš tai jau du kartus Universitete laimėjęs konkursus profesoriaus arba vyriausiojo mokslo darbuotojo pareigoms.
2. Asmenys, su kuriais dėstytojų ar mokslo darbuotojų pareigoms yra sudarytos neterminuotos darbo sutartys, atestuojami kas 5 metai. Neatestuotas asmuo atleidžiamas. Į aukštesnes dėstytojo ar mokslo darbuotojo pareigas priimama viešo konkurso būdu.
3. Rektorius gali ne ilgiau kaip 2 metams kviesti dėstytojus ir mokslo darbuotojus dirbti pagal terminuotą darbo sutartį. Kviestiniams dėstytojams ir mokslo darbuotojams šiame Apraše nustatyta skyrimo į pareigas tvarka netaikoma.
4. **Į mokslininkų stažuotojų pareigas skiriama švietimo ir mokslo ministro nustatyta tvarka.**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

1. Apraše vartojamos sąvokos pateiktos 1 priede. Kitos, t. y. šiame priede nepateiktos sąvokos, aiškintinos pagal prasmę, kurią joms suteikia Lietuvos Respublikos mokslo ir studijų įstatymas ir kiti teisės aktai.
2. **ATESTACIJOS IR KONKURSŲ KOMISIJOS**
3. Ar dėstytojai ir mokslo darbuotojai atitinka pareigoms keliamus kvalifikacinius reikalavimus, nustato, taip pat atestuoja ir konkursus pareigoms eiti vykdo rektoriaus įsakymu sudarytos ne mažesnės kaip 6 narių atestacijos ir konkursų komisijos (toliau – AKK):
   1. universitetinė akademinių darbuotojų AKK (toliau – UADAKK);
   2. padalinių (fakultetų, mokslo institutų ir centrų) AKK (toliau – PADAKK).
4. UADAKK funkcijos:
   1. koordinuoja ir analizuoja PADAKK darbą;
   2. atestuoja profesorius ir vyriausiuosius mokslo darbuotojus;
   3. vykdo konkursus profesorių ir vyriausiųjų mokslo darbuotojų pareigoms eiti;
   4. nagrinėja dėstytojų ir mokslo darbuotojų apeliacijas.
5. PADAKK funkcijos:
   1. atestuoja dėstytojus ir mokslo darbuotojus (išskyrus profesorius ir vyriausiuosius mokslo darbuotojus);
   2. vykdo konkursus dėstytojų ir mokslo darbuotojų (išskyrus profesorių ir vyriausiųjų mokslo darbuotojų) pareigoms eiti.
6. **UADAKK nariai pagal pareigas yra: studijų prorektorius, mokslo ir inovacijų prorektorius ir žmogiškųjų išteklių direktorius. Kitus UADAKK narius skiria rektorius. UADAKK pirmininko pareigas vienerių metų kadencijai paeiliui užima studijų bei mokslo ir inovacijų prorektoriai. PADAKK pirmininkas ir narys yra akademinio padalinio vadovas, kitus narius skiria rektorius. Jeigu PADAKK apima kelis padalinius, jos pirmininko pareigas vienerių metų kadencijai paeiliui užima tų padalinių vadovai.**

**[Pakeista Senato 2016-10-31 nutarimu Nr. V3-S-63]**

1. Atestacijos ir konkursų komisijos sudaromos vadovaujantis šiais reikalavimais:
   1. ne mažiau kaip du trečdaliai AKK narių turi būti mokslininkai, einantys profesoriaus / vyriausiojo mokslo darbuotojo arba docento / vyresniojo mokslo darbuotojo pareigas;
   2. ne mažiau kaip trečdalis AKK narių turi būti rektoriaus pakviesti Universitete nedirbantys asmenys, užimantys vadovaujamas pareigas Lietuvos ir tarptautinėse įmonėse ar įstaigose arba turintys mokslo daktaro laipsnį;
   3. bent vienas UADAKK narys turi būti išorinis aukšto tarptautinio lygio ekspertas.;
   4. **ne mažiau kaip vienas AKK narys turi būti studentų atstovybės deleguotas studentų atstovas.**

**[Papildyta Senato 2016-10-31 nutarimu Nr. V3-S-63 ir galioja nuo 2017-01-01]**

1. **Stebėtojo teisėmis AKK posėdžiuose turi teisę dalyvauti Darbuotojų profesinės sąjungos atstovai ir Žmogiškųjų išteklių administravimo skyriaus darbuotojai.**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

1. **UADAKK darbui reikalingą informaciją rengia ir organizacinį darbą atlieka Žmogiškųjų išteklių administravimo skyrius bei Mokslo ir Studijų organizavimo departamentai.**

**[Pakeista Senato 2016-10-31 nutarimu Nr. V3-S-63]**

1. **AKK narys, komisijai svarstant jo atestaciją ar vykdant konkursą pareigoms eiti, gali tik atsakyti į klausimus ir neturi teisės balsuoti, o priimant sprendimą jis turi išeiti iš patalpos, kurioje vyksta svarstymas. Svarstant AKK nario šeimos narių ir artimųjų atestacijos arba konkurso pareigoms eiti klausimą svarstymo ir sprendimo priėmimo metu šis narys taip pat turi išeiti iš patalpos. AKK sprendimai dėl atestacijos priimami atviru balsavimu, o dėl konkursinių pareigų balsuojama slaptai. Esant vienodam balsų skaičiui, sprendimą lemia AKK pirmininkas. AKK posėdis yra teisėtas, jeigu jame dalyvauja ne mažiau kaip du trečdaliai jos narių, įskaitant raštu arba elektroninio ryšio priemonėmis išreiškusius valią virtualiai dalyvauti komisijos posėdyje. Virtualiai posėdyje gali dalyvauti ne daugiau kaip trečdalis komisijos narių. Sprendimas laikomas priimtu, jeigu už jį balsavo daugiau kaip pusė posėdyje dalyvavusių AKK narių. Virtualūs posėdžio dalyviai savo nuomonę išreiškia raštu arba elektroninio ryšio priemonėmis. AKK komisijų posėdžiai yra protokoluojami. UADAKK darbą organizuoti padeda Žmogiškųjų išteklių administravimo skyrius, o PADAKK – fakultetų administracija.**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

1. Balsuoti naudojami nustatytos formos slapto balsavimo biuleteniai.
2. Universitetinių padalinių, kurie neturi savo AKK, dėstytojų (išskyrus profesorių) ir mokslo darbuotojų atestavimą ir konkursus vykdo rektoriaus įsakymu paskirta AKK.

**III. AtestaCIJOS ir konkursų komisijų DARBO ETIKOS PRINCIPAI**

1. Visi atestacijos ir konkursų komisijų nariai (toliau – ekspertai) užpildo ir pasirašo Eksperto interesų deklaraciją ir pasižadėjimą neviešinti informacijos.
2. Ekspertai privalo laikytis šių etikos principų: objektyvumo, nešališkumo, pagarbos atestacijos ir konkursų dalyviams, konfidencialumo ir bendradarbiavimo.
3. Objektyvumo principas reiškia, kad ekspertas sąžiningai siekia vertinimo tikslų ir objektyviai atlieka atestuojamųjų ir konkurse dalyvaujančių asmenų vertinimą; ekspertas, išreikšdamas savo nuomonę, formuluodamas išvadas ir priimdamas sprendimus, remiasi faktais, tikslia informacija, taip pat savo kompetencija.
4. Nešališkumo principas reiškia, kad vertindamas ekspertas veikia nepriklausomai, neatstovauja jokiai institucijai ar padaliniui, nereiškia jokių interesų, kliaujasi savo kompetencija.
5. Pagarbos atestacijos ir konkursų dalyviams principas reiškia, kad vertindamas ekspertas elgiasi profesionaliai, mandagiai, nepiktnaudžiauja eksperto padėtimi, nenaudoja finansinio, psichologinio ar kitokio spaudimo.
6. Konfidencialumo principas reiškia, kad visa su atestacija ir konkursais susijusi informacija (posėdžiuose nagrinėjami klausimai, kitų atestacijos ir konkursų dalyvių išsakomos nuomonės, atestacijai ir konkursams pateikti dokumentai) naudojama tik vertinimo tikslams ir negali būti atskleidžiama kitais tikslais ir ne AKK nariams.
7. Bendradarbiavimo principas reiškia, kad dirbdamas komisijoje ekspertas siekia bendrų tikslų su kitais komisijos nariais, puoselėja Universiteto kokybės kultūrą, laiku atlieka jam paskirtas užduotis.

**IV. KONKURSO PROCEDŪROS APRAŠAS**

1. **Ne vėliau kaip prieš 3 mėnesius (į šį laikotarpį neįskaitomi liepos ir rugpjūčio mėnesiai) iki dėstytojo ir mokslo darbuotojo kadencijos pabaigos rektorius įsakymu skelbia viešą konkursą šioms pareigoms eiti arba teisės aktų nustatytais terminais raštu informuoja pareigas einantį darbuotoją dėl jo pareigybės panaikinimo. Su tuo Žmogiškųjų išteklių administravimo skyrius pasirašytinai supažindina tas pareigas einantį dėstytoją ar mokslo darbuotoją.**

**[Pakeista Senato 2016-10-31 nutarimu Nr. V3-S-63]**

1. Pranešimas apie konkursą skelbiamas Universiteto ir Lietuvos mokslo tarybos tinklalapiuose ir bent vienoje šalies visuomenės informavimo priemonėje.
2. Kai dėstytojas ar mokslo darbuotojas, kurio pareigoms reikia skelbti konkursą, yra išėjęs ilgalaikių atostogų (nėštumo ir gimdymo, vaiko auginimo ar kt.) arba išvykęs į ilgalaikę stažuotę ar komandiruotę, konkurso skelbimas atidedamas iki atostogų, stažuotės ar komandiruotės pabaigos. Jeigu po ilgalaikių atostogų dėstytojui ar mokslo darbuotojui reikia laiko atestacijos ir konkurso reikalavimams įgyvendinti, darbuotojo raštiško prašymo pagrindu konkurso skelbimas atidedamas tiek laiko, kiek dėstytojas ar mokslo darbuotojas buvo ilgalaikėse atostogose. Išėjusiems nemokamų atostogų šis atidėjimas netaikomas.
3. **Pretendentai į renkamas pareigas iki konkurso skelbime nustatytos datos Žmogiškųjų išteklių administravimo skyriui pateikia šiuos dokumentus:**

**[Pakeista Senato 2016-10-31 nutarimu Nr. V3-S-63]**

* 1. prašymą rektoriaus vardu leisti dalyvauti konkurse;
  2. nustatytos formos akademinės veiklos aprašą (3 priedas);
  3. Universiteto bibliotekos ar paties pretendento, jeigu jis nedirba Universitete, sudarytą, pretendento pasirašytą ir Mokslo departamento patvirtintą (turintiems daktaro mokslo laipsnį – tik po daktaro laipsnio suteikimo datos) paskelbtų mokslo darbų sąrašą arba visų paskelbtų mokslo darbų sąrašą. Sąrašo formą įsakymu tvirtina rektorius. Ne Universiteto darbuotojai paskelbtų mokslo darbų sąrašą pateikia laisva forma; šiuo atveju informacijos tikrumą patikrina ir patvirtina Mokslo departamentas;
  4. **aukštojo mokslo diplomo, mokslo laipsnių diplomų, pedagoginių vardų atestatų kopijas (kai jų nėra Žmogiškųjų išteklių administravimo skyriuje saugomoje kandidato asmens byloje);**

**[Pakeista Senato 2016-10-31 nutarimu Nr. V3-S-63]**

* 1. gyvenimo aprašymą;
  2. papildomus dokumentus ir medžiagą, kuri rodo pretendento mokslinę ir pedagoginę veiklą arba kvalifikaciją (pretendento nuožiūra).

1. **Žmogiškųjų išteklių administravimo skyrius pretendentų dokumentus (tik tuo atveju, jeigu visi dokumentai pristatyti ir atitinka formalius reikalavimus) perduoda atitinkamai AKK, kad ši įvertintų atitiktį konkurso reikalavimams. Įvertinimo rezultatus (gali ar negali dalyvauti konkurse ar atestacijoje) AKK pateikia Žmogiškųjų išteklių administravimo skyriui, kuris informuoja pretendentus apie atitikties rezultatą.**

**[Pakeista Senato 2016-10-31 nutarimu Nr. V3-S-63]**

1. Atitikties konkurso reikalavimams įvertinimą perėję pretendentai į tas pačias renkamas pareigas privalo dalyvauti bendroje diskusijoje viešame katedros (padalinio) posėdyje (seminare). Diskusijai vadovauja katedros vedėjas (padalinio vadovas). Posėdyje gali dalyvauti AKK pirmininkas arba jo įgaliotas AKK narys. Diskusijoje aptariama, ar pretendentai atitinka katedros (padalinio) mokslo ir studijų veiklos kryptis. Diskusija yra protokoluojama. Posėdžio protokolas pateikiamas AKK pirmininkui.
2. Bendroje diskusijoje visi pretendentai supažindina posėdžio dalyvius su savo mokslinių tyrimų rezultatais, skaitomais arba numatomais skaityti paskaitų kursais, išleistomis mokymo ir metodinėmis priemonėmis ir kita akademine veikla.
3. Rektorius pirmojo lygmens akademinio padalinio vadovo teikimu gali nustatyti papildomų reikalavimų konkrečioms pareigoms eiti (pvz.: vadovavimo tam tikros krypties mokslo kolektyvui patirtis, tos mokslo krypties doktorantų rengimas, profesinė patirtis, dėstomoji kalba ar kt.). Šie reikalavimai įrašomi į konkurso sąlygas.
4. **Pasibaigus dokumentų pateikimo terminui, Žmogiškųjų išteklių administravimo skyrius pretendentų dokumentus perduoda AKK sekretoriui.**
5. **AKK konkursą organizuoja per vieną mėnesį nuo dokumentų pateikimo termino pabaigos. Atestacijos komisijos posėdžio laikas ir vieta skelbiami Universiteto tinklalapyje, apie tai informuojami ir pretendentai, ir Žmogiškųjų išteklių administravimo skyrius.**

**[Pakeista Senato 2016-10-31 nutarimu Nr. V3-S-63]**

1. AKK slaptai balsuojama tokia tvarka:
   1. į slapto balsavimo biuletenį įrašomas konkursinių pareigybių, kurioms keliami tie patys kvalifikaciniai reikalavimai, skaičius ir išvardijami visi pretendentai į jas;
   2. galiojančiu pripažįstamas biuletenis, kuriame teigiamai pažymėtų pretendentų yra ne daugiau negu konkursinių pareigybių;
   3. laimėjusiu konkursą pripažįstamas pretendentas, kuris galiojančiuose biuleteniuose surinko daugiau kaip pusę balsų;
   4. kai konkursą laimėjęs pretendentas atsisako sudaryti darbo sutartį, bet lieka nelaimėjusių pretendentų, per 10 dienų organizuojamas antras balsavimo turas. Į naują biuletenį įtraukiamos neužimtos konkursinės pareigybės ir nelaimėję pretendentai;
   5. kai pakartojus balsavimo procedūrą lieka neužimtų konkursinių pareigybių, konkursas laikomas neįvykusiu ir skelbiamas naujas konkursas neužimtoms pareigoms eiti;
   6. kai pretendentai surenka po lygiai komisijos narių balsų, sprendimą lemia komisijos pirmininkas;
   7. **per penkias darbo dienas nuo konkurso pabaigos visi jame dalyvavusių pretendentų dokumentai, akademinės veiklos ir kvalifikacijos tobulinimo vertinimo suvestinė, bendros diskusijos padalinyje protokolas ir nutarimas dėl konkurso rezultatų perduodami Žmogiškųjų išteklių administravimo skyriui saugoti darbuotojo asmens byloje.**
2. **Žmogiškųjų išteklių administravimo skyrius, gavęs nugalėjusio konkurse pretendento prašymą leisti eiti pareigas, bet ne anksčiau kaip per 2 darbo dienas nuo apeliacijai paduoti numatyto termino pabaigos, parengia ir įformina darbo sutartį ar jos pakeitimą. Jei buvo paduota apeliacija, darbo sutartis ar jos pakeitimas rengiamas ją išnagrinėjus.**
3. **Po konkurso dokumentai pretendentams negrąžinami ir laikomi Žmogiškųjų išteklių administravimo skyriuje.**

**[Pakeista Senato 2016-10-31 nutarimu Nr. V3-S-63]**

1. Kai pretendentas eiti pareigas nesutinka su konkurso rezultatais, jis per 2 darbo dienas nuo jų paskelbimo turi teisę paduoti apeliaciją rektoriui, kuris ją teikia svarstyti UADAKK.

**IV. DĖSTYTOJŲ IR MOKSLO DARBUOTOJŲ ATESTAVIMAS**

1. Atestuojant vertinama, ar dėstytojas arba mokslo darbuotojas tenkina jo pareigoms per kadenciją nustatytus kvalifikacinius reikalavimus ir kokiu lygiu. Reikalavimai taikomi proporcingai užimamai etato daliai.
2. Atestuoti pateikiamų mokslo darbų sąrašą teikia Universiteto biblioteka.
3. Dėstytojų ir mokslo darbuotojų eilinę atestaciją skelbia rektorius ne vėliau kaip prieš 3 mėnesius iki kadencijos pabaigos.
4. Iškilus abejonei dėl darbuotojo atitikties einamoms pareigoms, neeilinę dėstytojo ar mokslo darbuotojo atestaciją skelbia rektorius fakulteto dekano (akademinio padalinio vadovo) argumentuotu teikimu arba darbuotojo prašymu.
5. Rektorius fakulteto dekano (akademinio padalinio vadovo) teikimu neeilinę dėstytojo ar mokslo darbuotojo atestaciją gali skelbti ne anksčiau kaip po vienerių metų, kai jis pradėjo eiti pareigas, ir ne dažniau kaip vieną kartą per metus.
6. Neeilinės atestacijos metu bendrieji kadencijos reikalavimai yra mažinami proporcingai laikotarpiui nuo praėjusios eilinės atestacijos (kadencijos pradžios) iki neeilinės atestacijos datos.
7. **Dėstytojas ar mokslo darbuotojas apie paskelbtą neeilinę atestaciją pasirašytinai informuojamas ne vėliau kaip prieš mėnesį iki svarstymo. Šį veiksmą organizuoja Žmogiškųjų išteklių administravimo skyrius.**

**[Pakeista Senato 2016-10-31 nutarimu Nr. V3-S-63]**

1. Atestuojamasis gali savanoriškai dalyvauti AKK posėdyje arba būti į jį kviečiamas (šiuo atveju posėdyje jis privalo dalyvauti). AKK sprendimas gali būti priimtas ir nedalyvaujant atestuojamajam.
2. Atestacijai pateiktų kadencijos rezultatų suvestiniai duomenys fiksuojami rektoriaus įsakymu patvirtintos formos akademinės veiklos ir kvalifikacijos tobulinimo vertinimo suvestinėje, kurioje įrašoma išvada „darbuotojas atestuojamas“ arba „darbuotojas neatestuojamas“ ir įrašomi įvertinimai pagal atskiras veiklos dedamąsias.
3. **Atestuojamasis su atestacijos rezultatais supažindinamas pasirašytinai. Kai atestuojamasis atsisako tai padaryti, atestacijos nutarime daromas įrašas „Atestuojamasis nutarimą pasirašyti atsisakė“. Nutarimo kopiją Žmogiškųjų išteklių administravimo skyrius atestuojamajam išsiunčia el. paštu.**

**[Pakeista Senato 2016-10-31 nutarimu Nr. V3-S-63]**

1. Neatestuotas dėstytojas ar mokslo darbuotojas atleidžiamas iš pareigų Lietuvos Respublikos teisės aktų nustatyta tvarka.
2. Nesutinkantis su PADAKK sprendimu dėstytojas per 3 darbo dienas nuo supažindinimo pasirašytinai su AKK nutarimu dienos turi teisę paduoti apeliaciją UADAKK. Nepasirašęs AKK nutarimo dėstytojas AKK sprendimą gali apskųsti tik teismui.
3. UADAKK sprendimas dėl apsvarstytos apeliacijos gali būti apskųstas tik teismui.

**VI. MINIMALŪS kvalifikaciniai dėstytojų ir mokslo darbuotojų pareigybių reikalavimai**

1. Konkurse dalyvaujančiam pretendentui taikomi vienos iš trijų mokslo sričių grupių, kurios pareigybės siekiama, reikalavimai: fizinių, biomedicinos, technologijos mokslų sričių grupės, socialinių ir humanitarinių mokslų sričių grupės arba menų grupės.
2. **Reikalaujamas minimalus mokslinių straipsnių skaičius gali būti sumažintas atsižvelgiant į per tą patį laikotarpį gautų papildomų mokslo ir studijų rezultatų, tokių kaip tarptautinių sertifikatų, tarptautiniu mastu pripažintų mokslo leidyklų išleistų mokslo monografijų ir knygų skyrių, aukštųjų mokyklų vadovėlių, patentų, eksperimentinės plėtros darbų, reikšmingumą. Sprendimą dėl šio skaičiaus sumažinimo priima AKK.**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

1. Pretendentams į pareigybes, kurioms užimti reikalaujama daktaro laipsnio (išskyrus mokslo darbuotojo pareigybę), vertinamos ir įskaitomos tik po daktaro laipsnio suteikimo datos paskelbtos mokslo publikacijos.

**fizinių, biomedicinos ir technologijos mokslų sritys**

1. Konkurse **profesoriaus** pareigoms eiti gali dalyvauti mokslininkai, kurie po daktaro laipsnio jiems suteikimo, bet ne anksčiau kaip per pastaruosius 10 metų:
   1. įvykdė bent vieną iš šių reikalavimų:
      1. paskelbė ne mažiau kaip 10 mokslinių straipsnių recenzuojamuose periodiniuose mokslo leidiniuose ir / arba tarptautiniu mastu pripažintų mokslo leidyklų išleistų mokslo monografijų ir/ arba knygų skyrių (toliau – mokslo monografija ir knygų skyrius); ne mažiau kaip 5 mokslinius straipsnius leidiniuose, referuojamuose ir turinčiuose citavimo indeksą *Thomson Reuters* duomenų bazėje *Web of Science* (toliau – tarptautiniai indeksuoti mokslo leidiniai), iš jų bent 2 straipsnius leidiniuose, išleistuose tarptautinių leidyklų; ne mažiau kaip 3 moksliniai straipsniai tarptautiniuose indeksuotuose mokslo leidiniuose turi būti paskelbti per pastaruosius 5 metus;
      2. paskelbė ne mažiau kaip 8 mokslinius straipsnius recenzuojamuose periodiniuose mokslo leidiniuose ir ne disertacijos pagrindu parengtą mokslo monografiją arba vadovėlį (asmeninis indėlis – ne mažiau kaip 8 aut. lankai); ne mažiau kaip 5 mokslinius straipsnius tarptautiniuose indeksuotuose mokslo leidiniuose, iš jų bent 2 straipsnius leidiniuose, išleistuose tarptautinių leidyklų; ne mažiau kaip 2 moksliniai straipsniai tarptautiniuose indeksuotuose mokslo leidiniuose turi būti paskelbti per pastaruosius 5 metus;
      3. paskelbė ne mažiau kaip 8 mokslinius straipsnius recenzuojamuose periodiniuose mokslo leidiniuose, atliko ne mažiau kaip 250 tūkst. Lt vertės mokslinių tyrimų ar eksperimentinės plėtros darbų arba sukūrė reikšmingų pramoninės nuosavybės objektų (patentų, įregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.), arba tarptautiniuose kataloguose registruotų ir turinčių autorystę patvirtinančius dokumentus augalų ir gyvūnų veislių, ląstelių linijų, mikroorganizmų kamienų; paskelbė ne mažiau kaip 5 mokslinius straipsnius tarptautiniuose indeksuotuose mokslo leidiniuose, iš jų bent 2 straipsnius leidiniuose, išleistuose tarptautinių leidyklų; ne mažiau kaip 2 moksliniai straipsniai tarptautiniuose indeksuotuose mokslo leidiniuose turi būti paskelbti per pastaruosius 5 metus;
   2. mokslinių tyrimų rezultatus skelbė tarptautinį pripažinimą turinčių mokslo institucijų ir organizacijų rengiamų aukšto tarptautinio lygio mokslinių konferencijų pranešimuose;
   3. vadovavo moksliniams tyrimams kaip trečiųjų šalių užsakymo, konkursinio projekto, granto ar Universitete oficialiai patvirtintos temos vadovas arba subūrė tyrėjų grupę svarbiam moksliniam uždaviniui spręsti, arba kitaip demonstravo mokslinių tyrimų ir eksperimentinės plėtros srities vadybinius gebėjimus;
   4. turi ne mažesnę kaip penkerių metų paskaitų skaitymo bet kurios pakopos studentams patirtį;
   5. parengė studijoms skirtą leidinį (vadovėlį, mokomąją knygą, paskaitų konspektą, kitą studijoms naudojamą leidinį ar jų dalį) arba e. mokymo(si) kursą;
   6. vadovavo rengiant bent vieną mokslo daktarą arba bet kurios pakopos studentų baigiamiesiems ar kitiems mokslo darbams, kurių pagrindu buvo paskelbtos ne mažiau kaip 3 mokslinės publikacijos, išvardytos šių nuostatų 56.1 punkte;
   7. turi mokslo renginių organizavimo, mokslo ar studijų ekspertizės, recenzavimo, mokslo ir studijų populiarinimo veiklos ar dalyvavimo komitetų ir komisijų darbe patirties arba kitaip dalyvavo tarptautinės akademinės bendruomenės veikloje.
2. **Profesoriaus** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 5 mokslinius straipsnius tarptautiniuose indeksuotuose mokslo leidiniuose ir / arba mokslo monografijų ar knygų skyrių, iš jų ne mažiau kaip 3 mokslinius straipsnius tarptautinės leidyklos leidžiamame žurnale;
      2. paskelbė ne mažiau kaip 3 mokslinius straipsnius tarptautiniuose indeksuotuose mokslo leidiniuose, iš jų ne mažiau kaip 2 mokslinius straipsnius tarptautinės leidyklos leidžiamame žurnale, ir mokslo monografiją arba vadovėlį;
      3. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose, iš jų ne mažiau kaip 1 tarptautinės leidyklos leidžiamame žurnale, atliko ne mažiau kaip 250 tūkst. Lt vertės mokslinių tyrimų ar eksperimentinės plėtros darbų arba sukūrė pramoninės nuosavybės objektų (patentų, užregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.), arba tarptautiniuose kataloguose registruotų ir turinčių autorystę patvirtinančius dokumentus augalų ir gyvūnų veislių, ląstelių linijų, mikroorganizmų kamienų;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. vadovavo moksliniams tyrimams kaip trečiųjų šalių užsakymo, konkursinio projekto, granto ar oficialiai patvirtintos temos vadovas arba subūrė tyrėjų grupę svarbiam moksliniam uždaviniui spręsti, arba kitaip demonstravo mokslinių tyrimų ir eksperimentinės plėtros srities vadybinius gebėjimus;
   4. skaitė paskaitas bet kurios pakopos Universiteto studentams arba skaitė intensyvų kursą užsienio aukštojo mokslo institucijoje;
   5. parengė ar atnaujino studijoms skirtą leidinį (paskaitų konspektą, mokomąją knygą, vadovėlį, kitą studijų procesui naudojamą leidinį ar jų dalį) arba e. mokymo(si) kursą;
   6. dalyvavo vykdant doktorantūros studijas (kaip doktoranto mokslinis vadovas, konsultantas, doktorantūros komiteto ar tarybos narys, dėstytojas) arba vadovavo bet kurios pakopos studentų baigiamiesiems ar mokslo darbams, kurių pagrindu buvo paskelbtos ne mažiau kaip 3 mokslinės publikacijos;
   7. organizavo mokslo renginius, atliko mokslo ar studijų ekspertizes, recenzavo kūrinius, populiarino mokslą ar studijas, buvo nacionalinių ar tarptautinių institucijų nariu, dalyvavo jų komitetų ir komisijų veikloje arba kitaip aktyviai dalyvavo tarptautinės akademinės bendruomenės veikloje;
   8. tobulino kvalifikaciją stažuotėse, kursuose, mainų programose.
3. Konkurse **vyriausiojo mokslo darbuotojo** pareigoms eiti gali dalyvauti mokslininkai, kurie:
   1. iš viso paskelbė ne mažiau kaip 15 mokslinių straipsnių tarptautiniuose indeksuotuose mokslo leidiniuose, bent trečdalį jų leidiniuose, išleistuose tarptautinių leidyklų; ne mažiau kaip 5 šių straipsnių paskelbė per pastaruosius 5 metus (jei paskelbė mokslo monografiją ir / arba knygų skyrių – ne mažiau kaip 2 mokslinius straipsnius arba atitinkamai knygų skyrių skaičiui); reikalaujamas minimalus mokslinių straipsnių, paskelbtų tarptautiniuose indeksuotuose mokslo leidiniuose per pastaruosius 5 metus, skaičius komisijos sprendimu gali būti mažinamas, jei pretendentas atliko ne mažiau kaip 500 tūkst. Lt vertės mokslinių tyrimų ar eksperimentinės plėtros darbų arba sukūrė pramoninės nuosavybės objektų (patentų, užregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. vadovavo moksliniams tyrimams kaip trečiųjų šalių užsakymo, konkursinio projekto, granto ar oficialiai patvirtintos temos vadovas arba subūrė tyrėjų grupę svarbiam moksliniam uždaviniui spręsti;
   4. vadovavo rengiant bent vieną mokslo daktarą arba bet kurios pakopos studentų baigiamiesiems ar kitiems mokslo darbams, kurių pagrindu paskelbtos ne mažiau kaip 3 mokslinės publikacijos, išvardytos šių nuostatų 58.1 punkte;
   5. turi mokslo renginių organizavimo, mokslo ekspertizės, recenzavimo, mokslo populiarinimo veiklos ar dalyvavimo komitetų ir komisijų darbe patirties arba kitaip dalyvavo tarptautinės akademinės bendruomenės veikloje.
4. **Vyriausiojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 7 mokslinius straipsnius tarptautiniuose indeksuotuose mokslo leidiniuose ir / arba monografijų ar knygų skyrių, iš jų ne mažiau kaip 3, išleistus tarptautinių leidyklų;
      2. paskelbė ne mažiau kaip 5 mokslinius straipsnius tarptautiniuose indeksuotuose mokslo leidiniuose, iš jų ne mažiau kaip 3, išleistus tarptautinių leidyklų, ir mokslo monografiją arba knygų skyrių (asmeninis indėlis – ne mažiau kaip 2 aut. lankai);
      3. paskelbė ne mažiau kaip 5 mokslinius straipsnius tarptautiniuose indeksuotuose mokslo leidiniuose, iš jų ne mažiau kaip 3 tarptautiniuose leidiniuose, išleistuose tarptautinių leidyklų, gavo eksperimentinės plėtros rezultatų ne mažiau kaip už 250 tūkst. Lt arba sukūrė reikšmingų pramoninės nuosavybės objektų (patentų, užregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.), arba tarptautiniuose kataloguose registruotų ir turinčių autorystę patvirtinančius dokumentus augalų ir gyvūnų veislių, ląstelių linijų, mikroorganizmų kamienų;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose ar plenarinėse paskaitose;
   3. vadovavo moksliniams tyrimams;
   4. dalyvavo vykdant doktorantūros studijas (kaip doktoranto mokslinis vadovas, konsultantas, doktorantūros komiteto ar tarybos narys, dėstytojas) arba vadovavo bet kurios pakopos studentų baigiamiesiems ar mokslo darbams, kurių pagrindu paskelbtos ne mažiau kaip 3 mokslinės publikacijos;
   5. organizavo mokslo renginius, atliko mokslo ar studijų ekspertizes, recenzavo kūrinius, populiarino mokslą, buvo nacionalinių ar tarptautinių institucijų nariu, dalyvavo jų komitetų ir komisijų veikloje arba kitaip aktyviai dalyvavo tarptautinės akademinės bendruomenės veikloje;
   6. tobulino kvalifikaciją stažuotėse, kursuose, mainų programose.
5. Konkurse **docento** pareigoms eiti gali dalyvauti mokslininkai, kurie po daktaro laipsnio jiems suteikimo, bet ne anksčiau kaip per pastaruosius 10 metų:
   1. įvykdė bent vieną iš šių reikalavimų:
      1. paskelbė ne mažiau kaip 4 mokslinius straipsnius recenzuojamuose periodiniuose mokslo leidiniuose ir / arba mokslo monografijų ar knygų skyrių; ne mažiau kaip 2 mokslinius straipsnius paskelbė tarptautiniuose indeksuotuose mokslo leidiniuose, iš jų bent 1, išleistą tarptautinėje leidykloje; ne mažiau kaip 2 moksliniai straipsniai turi būti paskelbti per pastaruosius 5 metus;
      2. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose ir ne disertacijos pagrindu parengtą recenzuotą mokslo monografiją (asmeninis indėlis – ne mažiau kaip 5 aut. lankai); ne mažiau kaip 1 mokslinį straipsnį paskelbė leidinyje, išleistame tarptautinės leidyklos; ne mažiau kaip 1 mokslinis straipsnis turi būti paskelbtas per pastaruosius 5 metus;
      3. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose ir atliko ne mažiau kaip 100 tūkst. Lt vertės mokslinių tyrimų ar eksperimentinės plėtros darbų arba sukūrė reikšmingų pramoninės nuosavybės objektų (patentų, įregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.), arba tarptautiniuose kataloguose registruotų ir turinčių autorystę patvirtinančius dokumentus augalų ir gyvūnų veislių, ląstelių linijų, mikroorganizmų kamienų; ne mažiau kaip 1 mokslinis straipsnis turi būti paskelbtas leidinyje, išleistame tarptautinės leidyklos; ne mažiau kaip 1 mokslinis straipsnis turi būti paskelbtas per pastaruosius 5 metus;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. dalyvavo moksliniuose tyrimuose kaip trečiųjų šalių užsakymo, konkursinio projekto, granto arba oficialiai patvirtintos temos vadovas ar vykdytojas;
   4. turi ne mažesnę kaip 3 metų paskaitų skaitymo arba vadovavimo bet kurios pakopos studijų programų numatytiems seminarams (pratyboms, laboratoriniams darbams ir pan.) patirtį;
   5. parengė studijoms skirtą leidinį (vadovėlį, mokomąją knygą, paskaitų konspektą, kitą studijoms naudojamą leidinį ar jų dalį) arba e. mokymo(si) kursą;
   6. vadovavo bet kurios pakopos studentų baigiamiesiems ar mokslo darbams;
   7. turi mokslo ar studijų renginių organizavimo, mokslo ar studijų ekspertinės, recenzavimo, mokslo populiarinimo veiklos patirties arba kitaip aktyviai dalyvavo akademinės bendruomenės veikloje.
6. **Docento** pareigas einantys mokslininkai gali būti atestuoti, jeigu per 5 metų kadencijos laikotarpį:
   1. įvykdė bent vieną iš šių reikalavimų:
      1. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose ir / arba mokslo monografijų ar knygų skyrių, iš jų ne mažiau kaip 1 mokslinį straipsnį leidinyje, išleistame tarptautinės leidyklos;
      2. paskelbė bent 1 mokslinį straipsnį tarptautiniame indeksuotame mokslo leidinyje, išleistame tarptautinės leidyklos, ir mokslo monografiją arba vadovėlį;
      3. paskelbė bent 1 mokslinį straipsnį tarptautiniame indeksuotame mokslo leidinyje, išleistame tarptautinės leidyklos, ir atliko ne mažiau kaip 100 tūkst. Lt vertės mokslinių tyrimų ar eksperimentinės plėtros darbų arba sukūrė pramoninės nuosavybės objektų;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. dalyvavo moksliniuose tyrimuose kaip projekto arba temos vadovas ar vykdytojas;
   4. skaitė paskaitas bet kurios pakopos Universiteto studentams arba intensyvų kursą užsienio aukštojo mokslo institucijoje;
   5. parengė arba atnaujino studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį ar jų dalį) arba e. mokymo(si) kursą;
   6. dalyvavo vykdant doktorantūros studijas arba vadovavo bet kurios pakopos studentų baigiamiesiems ar mokslo darbams;
   7. organizavo mokslo ar studijų renginius, dalyvavo mokslo ar studijų ekspertinėje, recenzavimo ar mokslo ir studijų populiarinimo veikloje arba kitaip aktyviai dalyvavo akademinės bendruomenės veikloje;
   8. tobulino kvalifikaciją stažuotėse, kursuose, mainų programose.
7. Konkurse **vyresniojo mokslo darbuotojo** pareigoms eiti gali dalyvauti mokslininkai, kurie:
   1. iš viso paskelbė ne mažiau kaip 7 mokslinius straipsnius tarptautiniuose indeksuotuose mokslo leidiniuose, iš jų bent 3, išleistus tarptautinių leidyklų; ne mažiau kaip 3 moksliniai straipsniai turi būti paskelbti per pastaruosius 5 metus; reikalaujamas minimalus mokslinių straipsnių, paskelbtų tarptautiniuose mokslo leidiniuose per pastaruosius 5 metus, skaičius komisijos sprendimu gali būti mažinamas, jei pretendentas atliko ne mažiau kaip 200 tūkst. Lt vertės mokslinių tyrimų ar eksperimentinės plėtros darbų arba sukūrė pramoninės nuosavybės objektų (patentų, užregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.);
   2. dalyvavo moksliniuose tyrimuose kaip konkursinio projekto, granto arba oficialiai patvirtintos temos vadovas ar vykdytojas;
   3. turi mokslo renginių organizavimo, mokslo ekspertinės, recenzavimo ar mokslo populiarinimo veiklos patirties arba kitaip aktyviai dalyvavo mokslo bendruomenės veikloje.
8. **Vyresniojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 5 mokslinius straipsnius tarptautiniuose indeksuotuose mokslo leidiniuose ir / arba mokslo monografijų ar knygų skyrių, iš jų ne mažiau kaip 3 mokslinius straipsnius leidiniuose, išleistuose tarptautinių leidyklų;
      2. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose (iš jų bent vieną, išleistą tarptautinės leidyklos) ir mokslo monografiją;
      3. paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose (iš jų bent vieną, išleistą tarptautinės leidyklos) ir gavo eksperimentinės plėtros rezultatų ne mažiau kaip už 100 tūkst. Lt arba sukūrė reikšmingų pramoninės nuosavybės objektų (patentų, užregistruotų Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje, licencijuotų patentų ir pan.), arba tarptautiniuose kataloguose registruotų ir turinčių autorystę patvirtinančius dokumentus augalų ir gyvūnų veislių, ląstelių linijų, mikroorganizmų kamienų;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. dalyvavo moksliniuose tyrimuose kaip projekto arba temos vadovas ar vykdytojas;
   4. dalyvavo vykdant doktorantūros studijas arba vadovavo bet kurios pakopos studentų baigiamiesiems ar mokslo darbams;
   5. organizavo mokslo renginius, dalyvavo mokslo ekspertinėje, recenzavimo ar mokslo populiarinimo veikloje arba kitaip aktyviai dalyvavo akademinės bendruomenės veikloje.
   6. **tobulino kvalifikaciją stažuotėse, kursuose, mainų programose.**

**[Papildyta Senato 2016-10-31 nutarimu Nr. V3-S-63]**

1. Konkurse **lektoriaus** pareigoms eiti gali dalyvauti mokslininkai, taip pat asmenys, turintys magistro kvalifikacinį laipsnį ar jam prilygstantį aukštąjį išsilavinimą, bent vieną publikaciją tarptautiniame indeksuotame mokslo leidinyje ir ne mažiau kaip dvejų metų pedagoginio darbo patirtį (pastaroji nuostata netaikoma ne mažiau kaip 5 metų patirtį turintiems profesionalams).
2. Per penkerių metų kadenciją **lektoriaus** pareigas einantis asmuo turi dėstyti studentams ir dirbti metodinį darbą, paskelbti vieną mokslinį straipsnį tarptautiniame indeksuotame mokslo leidinyje arba tarptautiniu mastu pripažintos mokslo leidyklos išleistos knygos skyrių, taip pat tobulinti kvalifikaciją.
3. Konkurse **asistento** pareigoms eiti gali dalyvauti asmenys, turintys ne žemesnį kaip magistro kvalifikacinį laipsnį ar jam prilygstantį aukštąjį išsilavinimą.
4. Per penkerių metų kadenciją **asistento** pareigas einantis asmuo turi padėti dirbti mokslinį, metodinį ir pedagoginį darbą ir paskelbti bent vieną mokslinį straipsnį tarptautiniame indeksuotame mokslo leidinyje, taip pat tobulinti kvalifikaciją.
5. Konkurse **mokslo darbuotojo** pareigoms eiti gali dalyvauti mokslininkai, paskelbę ne mažiau kaip 2 mokslinius straipsnius tarptautiniuose indeksuotuose mokslo leidiniuose. Įskaičiuojami ir moksliniai straipsniai, paskelbti iki mokslo krypties daktaro disertacijos gynimo.
6. **Mokslo darbuotojo** pareigas einantys mokslininkai gali būti atestuoti, jeigu per 5 metų kadenciją paskelbė ne mažiau kaip 2 mokslinius straipsnius tarptautiniuose indeksuotuose mokslo leidiniuose (jeigu paskelbė knygų skyrių ar mokslo monografiją arba atliko reikšmingų eksperimentinės plėtros darbų bent už 25 tūkst. Lt, pakanka vieno straipsnio), dalyvavo mokslinių tyrimų ir eksperimentinės plėtros darbuose, tobulino kvalifikaciją.
7. Konkurse **jaunesniojo mokslo darbuotojo** pareigoms eiti gali dalyvauti asmenys, turintys ne žemesnį kaip magistro kvalifikacinį laipsnį ar jam prilygstantį aukštąjį išsilavinimą ir paskelbę bent vieną mokslinį straipsnį recenzuojamame, periodiniame ir tarptautinėse duomenų bazėse referuojamame mokslo leidinyje, išleistame tarptautinės leidyklos.
8. **Jaunesniojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją paskelbė bent vieną mokslinį straipsnį tarptautiniame indeksuotame mokslo leidinyje (jeigu paskelbė knygų skyrių arba atliko reikšmingų eksperimentinės plėtros darbų bent už 15 tūkst. Lt, pakanka vieno straipsnio tarptautinėse duomenų bazėse), dalyvavo mokslinių tyrimų ir eksperimentinės plėtros darbuose, tobulino kvalifikaciją.
9. **Kito tyrėjo pareigybės kvalifikaciniai reikalavimai.** Į kito tyrėjo pareigas gali pretenduoti asmenys, kurie turi ne žemesnį kaip magistro kvalifikacinį laipsnį ar jam prilygintą aukštojo mokslo kvalifikaciją.

**HUMANITARINIŲ IR SOCIALINIŲ MOKSLŲ SRITYS**

1. Konkurse **profesoriaus** pareigoms eiti gali dalyvauti mokslininkai, kurie po daktaro laipsnio jiems suteikimo, bet ne anksčiau kaip per pastaruosius 10 metų:
   1. įvykdė bent vieną iš šių reikalavimų:
      1. paskelbė ne mažiau kaip 12 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; bent 2 mokslinius straipsnius paskelbė tarptautiniuose indeksuotuose mokslo leidiniuose; ne mažiau kaip 6 moksliniai straipsniai turi būti paskelbti per pastaruosius 5 metus;
      2. paskelbė ne mažiau kaip 10 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; ne mažiau kaip 5 moksliniai straipsniai turi būti paskelbti per pastaruosius 5 metus; išleido ne disertacijos pagrindu parengtą mokslo monografiją ar studiją arba monografijos (-ų) ar studijos (-ų) dalį (-is), aukštosios mokyklos vadovėlį (asmeninis indėlis – ne mažiau kaip 8 aut. lankai;
      3. paskelbė ne mažiau kaip 10 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; ne mažiau kaip 5 moksliniai straipsniai turi būti paskelbti per pastaruosius 5 metus; atliko MTEP darbų ne mažiau kaip už 100 tūkst. Lt;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
   3. turi ne mažesnę kaip 5 metų paskaitų skaitymo bet kurios pakopos studentams patirtį;
   4. parengė studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį arba jų dalį) arba e. mokymo(si) kursą;
   5. vadovavo rengiant bent vieną mokslo daktarą arba bet kurios pakopos studentų baigiamiesiems ar kitiems mokslo darbams, kurių pagrindu paskelbtos ne mažiau kaip 3 mokslinės publikacijos, išvardytos šių nuostatų 73.1 punkte;
   6. ekspertinės, taikomosios mokslo veiklos ir mokslo sklaidos srityje įvykdė bent tris iš šių reikalavimų:
      1. parengė mokslo šaltinių publikacijų, mokslinio teksto vertimų, mokslo išteklių publikacijų (mokslinių faksimilių, tipologinių ir teminių žemėlapių, leksikografinių šaltinių, mokslinių sisteminių šaltinių katalogų, terminologijos ir kalbos vartojimo praktikos darbų), mokslo bibliografijos leidinių, parengė (ir sudarė) periodinių ar vienkartinių mokslo leidinių;
      2. vykdė socialinės ar kultūrinės plėtros darbus, buvo ekspertinių mokslo organizacijų narys (jų atstovas);
      3. vykdė ekspertinę, mokslo organizavimo ir kitą taikomąją mokslinę veiklą (vadovavo tarptautinio ar nacionalinio mokslo renginio organizaciniam arba programos komitetui ar buvo jo narys; vadovavo nacionalinio, tarptautinio ar tarpvalstybinio periodinio arba tęstinio mokslo leidinio redakcinei kolegijai, buvo tokio leidinio vyriausiasis redaktorius ar redakcinės kolegijos narys; vadovavo doktorantūros programos komisijai, gynimo tarybai arba buvo tokios komisijos ar tarybos narys, buvo disertacijos oponentas);
      4. dalyvavo tarptautinių ir nacionalinių mokslo programų projektuose (buvo pagrindinis projekto koordinatorius, koordinatorius partneris ar vykdytojas);
      5. dalyvavo mokslinėse stažuotėse, mokslinių ar pedagoginių mainų programose;
      6. parengė mokslo darbų apžvalgų ir mokslo sklaidos publikacijų, iš jų profesinei auditorijai ir plačiajai visuomenei skirtų mokslo darbų bei meno kūrinių recenzijų, paskelbtų kultūros ar profesiniuose leidiniuose, sukūrė internetinių mokslo sklaidos šaltinių ir juos prižiūrėjo arba reguliariai skleidė mokslo žinias žiniasklaidos priemonėmis ir pan.;
      7. skaitė viešų paskaitų ir kitaip aktyviai dalyvavo mokslo bendruomenės veikloje.
2. **Profesoriaus** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; bent 1 mokslinį straipsnį tarptautiniame indeksuotame mokslo leidinyje;
      2. paskelbė ne mažesnę kaip 8 autorinių lankų mokslo monografiją, studiją ar vadovėlį ir ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos;
      3. paskelbė ne mažiau kaip 3 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 2, išleistus tarptautinių leidyklų, ir monografijos (-ų) ar studijos (-ų) dalį (-is), jei mokslininko indėlis ne mažesnis kaip 5 aut. lankai;
      4. **paskelbė ne mažiau kaip 3 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 2, išleistus tarptautinių leidyklų, ir atliko ne mažiau kaip 200 tūkst. Lt vertės mokslinių tyrimų ar eksperimentinės plėtros darbų;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. skaitė paskaitas bet kurios pakopos Universiteto studentams arba intensyvų kursą užsienyje ;
  3. parengė arba atnaujino studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį ar jų dalį) arba e. mokymo(si) kursą;
  4. dalyvavo vykdant doktorantūros studijas arba vadovavo bet kurios pakopos studentų baigiamiesiems ar mokslo darbams, kurių pagrindu paskelbtos ne mažiau kaip 3 mokslinės publikacijos, išvardytos 74.1 punkte;
  5. ekspertinės, taikomosios mokslo veiklos ir mokslo sklaidos srityje įvykdė bent du iš 73.6 punkte išvardytų reikalavimų;
  6. tobulino kvalifikaciją.

1. Konkurse **vyriausiojo mokslo darbuotojo** pareigoms eiti gali dalyvauti mokslininkai, kurie po daktaro laipsnio jiems suteikimo:
   1. įvykdė bent vieną iš šių reikalavimų:
      1. paskelbė ne mažiau kaip 15 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų ne mažiau kaip 5 per pastaruosius 5 metus, bent 3, išleistus tarptautinių leidyklų; bent 3 moksliniai straipsniai turi būti paskelbti tarptautiniuose indeksuotuose mokslo leidiniuose;
      2. ne disertacijos pagrindu parengė recenzuotą mokslo monografiją ar studiją arba jų dalį (-is), jei bendras mokslininko indėlis ne mažesnis kaip 8 aut. lankai, ir paskelbė ne mažiau kaip 10 straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų ne mažiau kaip 5 mokslinius straipsnius per pastaruosius 5 metus; bent 5 moksliniai straipsniai turi būti paskelbti tarptautinių leidyklų išleistuose leidiniuose;
      3. paskelbė ne mažiau kaip 10 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; ne mažiau kaip 5 moksliniai straipsniai turi būti paskelbti per pastaruosius 5 metus; atliko MTEP darbų ne mažiau kaip už 200 tūkst. Lt;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose ar plenarinėse paskaitose;
   3. per pastaruosius 5 metus taikomosios mokslo veiklos ir mokslo sklaidos srityse įvykdė bent penkis iš šių reikalavimų:
      1. rengė mokslo šaltinių publikacijas, mokslinio teksto vertimus, rengė (ir sudarė) periodinius ar vienkartinius mokslo leidinius;
      2. parengė mokslo šaltinių publikacijų, mokslinio teksto vertimų, mokslo išteklių publikacijų (mokslinių faksimilių, tipologinių ir teminių žemėlapių, leksikografinių šaltinių, mokslinių sisteminių šaltinių katalogų, terminologijos ir kalbos vartojimo praktikos darbų), mokslo bibliografijos leidinių, parengė (ir sudarė) periodinių ar vienkartinių mokslo leidinių;
      3. vykdė socialinės ar kultūrinės plėtros darbus, buvo ekspertinių mokslo organizacijų narys (jų atstovas);
      4. vykdė ekspertinę, mokslo organizavimo ir kitą taikomąją mokslinę veiklą (vadovavo tarptautinio ar nacionalinio mokslo renginio organizaciniam arba programos komitetui ar buvo jo narys; vadovavo nacionalinio, tarptautinio ar tarpvalstybinio periodinio arba tęstinio mokslo leidinio redakcinei kolegijai, buvo tokio leidinio vyriausiasis redaktorius ar redakcinės kolegijos narys; vadovavo doktorantūros programos komisijai, gynimo tarybai arba buvo tokios komisijos ar tarybos narys, buvo disertacijos oponentas);
      5. dalyvavo tarptautinių ir nacionalinių mokslo programų projektuose (buvo pagrindinis projekto koordinatorius, koordinatorius partneris ar vykdytojas);
      6. dalyvavo mokslinėse stažuotėse, mokslinių ar pedagoginių mainų programose;
      7. parengė mokslo darbų apžvalgų ir mokslo sklaidos publikacijų, iš jų profesinei auditorijai ir plačiajai visuomenei skirtų mokslo darbų bei meno kūrinių recenzijų, paskelbtų kultūros ar profesiniuose leidiniuose, sukūrė internetinių mokslo sklaidos šaltinių ir juos prižiūrėjo arba reguliariai skleidė mokslo žinias žiniasklaidos priemonėmis ir pan.;
      8. skaitė viešų paskaitų ir kitaip aktyviai dalyvavo mokslo bendruomenės veikloje;
      9. parengė studijų vadovų aukštosioms mokykloms, mokomųjų knygų ar metodinių priemonių arba e. mokymosi kursą;
      10. vadovavo doktorantams, rengė ir dėstė doktorantūros studijų dalykus, vadovavo podoktorantūros stažuotėms.
2. **Vyriausiojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 8 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų; bent 3 moksliniai straipsniai turi būti paskelbti tarptautiniuose indeksuotuose mokslo leidiniuose;
      2. paskelbė mokslo monografiją ar studiją arba jų dalį (-is), jei bendras mokslininko indėlis ne mažesnis kaip 8 aut. lankai, ir ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 3, išleistus tarptautinių leidyklų;
      3. paskelbė ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 2, išleistus tarptautinių leidyklų; atliko ne mažiau kaip 250 tūkst. Lt vertės mokslinių tyrimų ar eksperimentinės plėtros darbų;
   2. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose ar plenarinėse paskaitose;
   3. ekspertinės, taikomosios mokslo veiklos ir mokslo sklaidos srityse įvykdė bent penkis iš 75.3 punktuose išvardytų reikalavimų;
   4. tobulino kvalifikaciją.
3. Konkurse **docento** pareigoms eiti gali dalyvauti mokslininkai, kurie po daktaro laipsnio jiems suteikimo, bet ne anksčiau kaip per pastaruosius 10 metų:
   1. įvykdė bent vieną iš šių reikalavimų:
      1. paskelbė ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 2, išleistus tarptautinių leidyklų; bent 1 mokslinis straipsnis turi būti paskelbtas tarptautiniame indeksuotame mokslo leidinyje; ne mažiau kaip 2 moksliniai straipsniai turi būti paskelbti per pastaruosius 5 metus;
      2. paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos; ne disertacijos pagrindu parengtą recenzuotą mokslo monografiją ar studiją arba recenzuotos (-ų) mokslo monografijos (-ų) ar studijos (-ų) dalį (-is), kurios (-ių) apimtis ne mažesnė kaip 8 aut. lankai, ar vadovėlį; ne mažiau kaip 1 mokslinis straipsnis turi būti paskelbtas per pastaruosius 5 metus;
      3. **paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos; ne mažiau kaip 1 straipsnis turi būti paskelbtas per pastaruosius 5 metus; atliko ne mažiau kaip 100 tūkst. Lt vertės mokslinių tyrimų ar eksperimentinės, plėtros darbų;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. turi ne mažesnę kaip 3 metų paskaitų skaitymo arba vadovavimo bet kurios pakopos studijų programose numatytiems seminarams (pratyboms, laboratoriniams darbams ir pan.) patirtį;
  3. parengė studijoms skirtą leidinį (paskaitų konspektą, mokomąją knygą, mokymo priemonę, vadovėlį, kitą studijoms naudojamą leidinį ar jų dalį) arba e. mokymo(si) kursą;
  4. vadovavo bet kurios pakopos studentų baigiamiesiems ar mokslo darbams;
  5. ekspertinės, taikomosios mokslo veiklos ir mokslo sklaidos srityje įvykdė bent du iš 73.6 punkte išvardytų reikalavimų.

1. **Docento** pareigas einantys mokslininkai gali būti atestuoti, jeigu per 5 metų kadencijos laikotarpį:
   1. įvykdė bent vieną iš šių reikalavimų:
      1. paskelbė ne mažiau kaip 3 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose; iš jų bent 1, išleistą tarptautinės leidyklos; bent 1 mokslinis straipsnis turi būti paskelbtas tarptautiniame indeksuotame mokslo leidinyje;
      2. paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos, ir mokslo monografijos (-ų) ar studijos (-ų) dalį (-is), jei bendras mokslininko indėlis ne mažesnis kaip 5 aut. lankai;
      3. **paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos, ir atliko ne mažiau kaip 100 tūkst. Lt vertės mokslinių tyrimų ar eksperimentinės, plėtros darbų;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. skaitė paskaitas bet kurios pakopos Universiteto studentams arba intensyvų kursą (ne mažiau kaip 5 val.) užsienio aukštojo mokslo institucijose;
  3. parengė arba atnaujino studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį ar jų dalį) arba e. mokymo(si) kursą;
  4. dalyvavo vykdant doktorantūros studijas arba vadovavo bet kurios pakopos studentų baigiamiesiems ar mokslo darbams;
  5. ekspertinės, taikomosios mokslo veiklos ir mokslo sklaidos srityje įvykdė bent vieną iš 73.6 punkte išvardytų reikalavimų;
  6. tobulino kvalifikaciją.

1. Konkurse **vyresniojo mokslo darbuotojo** pareigoms eiti gali dalyvauti mokslininkai, kurie po daktaro laipsnio jiems suteikimo:
   1. įvykdė bent vieną iš šių reikalavimų:
      1. paskelbė ne mažiau kaip 10 mokslinių straipsnių recenzuojamuose (periodiniuose, tęstiniuose arba vienkartiniuose) mokslo leidiniuose, iš jų ne mažiau kaip 3 per pastaruosius 5 metus; iš jų bent 3 turi būti išleisti tarptautinių leidyklų; bent 2 moksliniai straipsniai turi būti paskelbti tarptautiniuose indeksuotuose mokslo leidiniuose;
      2. paskelbė ne disertacijos pagrindu parengtą mokslo monografiją ar studiją, jei bendras mokslininko indėlis ne mažesnis kaip 8 aut. lankai, ir ne mažiau kaip 5 mokslinious straipsnius recenzuojamuose (periodiniuose, tęstiniuose arba vienkartiniuose) mokslo leidiniuose; iš jų bent 2 turi būti išleisti tarptautinių leidyklų;
      3. paskelbė recenzuotos (-ų) mokslo monografijos (-ų) ar studijos (-ų) dalį (-is), jei bendras mokslininko indėlis ne mažesnis kaip 5 aut. lankai, ir ne mažiau kaip 8 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų ne mažiau kaip 3 per pastaruosius 5 metus; iš jų bent 3 turi būti išleisti tarptautinių leidyklų;
      4. **paskelbė ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos; bent 1 mokslinis straipsnis turi būti paskelbtas per pastaruosius 5 metus; atliko ne mažiau kaip 150 tūkst. Lt vertės mokslinių tyrimų ar eksperimentinės plėtros darbų;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. per pastaruosius 5 metus taikomosios mokslo veiklos ir mokslo sklaidos srityse įvykdė bent keturis iš 75.3 punkte išvardytų reikalavimų.

1. **Vyresniojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 5 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose; iš jų bent 3, išleistus tarptautinių leidyklų; bent 2 moksliniai straipsniai turi būti paskelbti tarptautiniuose indeksuotuose mokslo leidiniuose;
      2. paskelbė mokslo monografiją ar studiją, jei bendras mokslininko indėlis ne mažesnis kaip 8 aut. lankai, ir ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos;
      3. **paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos;atliko eksperimentinės plėtros darbų, kurių bendra vertė ne mažesnė kaip 150 tūkst. Lt;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. taikomosios mokslo veiklos ir mokslo sklaidos srityse įvykdė bent keturis iš 75.3 punkte išvardytų reikalavimų;
  3. tobulino kvalifikaciją.

1. Konkurse **lektoriaus** pareigoms eiti gali dalyvauti mokslininkai, taip pat asmenys, turintys magistro kvalifikacinį laipsnį ar jam prilygstantį aukštąjį išsilavinimą, turintys bent 1 mokslinį straipsnį recenzuojamame (periodiniame, tęstiniame arba vienkartiniame) tarptautinės leidyklos išleistame mokslo leidinyje ir ne mažiau kaip dvejų metų pedagoginio darbo patirtį (pastaroji nuostata netaikoma ne mažiau kaip 5 metų patirtį turintiems profesionalams).
2. Per penkerių metų kadenciją **lektoriaus** pareigas einantis asmuo turi dėstyti studentams ir dirbti metodinį darbą, paskelbti 1 mokslinį straipsnį tarptautiniame indeksuotame mokslo leidinyje arba 1 mokslinį straipsnį recenzuojamame (periodiniame, tęstiniame arba vienkartiniame) tarptautinės leidyklos išleistame mokslo leidinyje, taip pat tobulinti kvalifikaciją.
3. Konkurse **asistento** pareigoms eiti gali dalyvauti asmenys, turintys ne žemesnį kaip magistro kvalifikacinį laipsnį ar jam prilygstantį aukštąjį išsilavinimą.
4. Per 5 metų kadenciją **asistento** pareigas einantis asmuo turi padėti dirbti mokslinį, metodinį ir pedagoginį darbą ir paskelbti bent vieną mokslinį straipsnį recenzuojamame mokslo leidinyje, taip pat tobulinti kvalifikaciją.
5. Konkurse **mokslo darbuotojo** pareigoms eiti gali dalyvauti mokslininkai, paskelbę ne mažiau kaip 3 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose; iš jų bent 1, išleistą tarptautinės leidyklos. Įskaičiuojami ir moksliniai straipsniai, paskelbti iki mokslo krypties daktaro disertacijos gynimo.
6. **Mokslo darbuotojo** pareigas einantys mokslininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų:
      1. paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose; iš jų bent 1, išleistą tarptautinės leidyklos; bent 1 mokslinis straipsnis turi būti paskelbtas tarptautiniame indeksuotame mokslo leidinyje;
      2. paskelbė recenzuotą mokslo monografiją, studiją ar jų dalį;
      3. **paskelbė ne mažiau kaip 2 mokslinius straipsnius recenzuojamuose (periodiniuose, tęstiniuose arba vienkartiniuose) mokslo leidiniuose, iš jų bent 1, išleistą tarptautinės leidyklos, ir atliko eksperimentinės plėtros darbų, kurių bendra vertė ne mažesnė kaip 50 tūkst. Lt;**

**[Pakeista Senato 2016-10-31 nutarimu Nr. V3-S-63 ir galioja nuo 2017-01-01]**

* 1. mokslinių tyrimų rezultatus skelbė tarptautinių ir nacionalinių mokslinių konferencijų pranešimuose;
  2. taikomosios mokslo veiklos ir mokslo sklaidos srityse įvykdė bent du iš 75.3 punkte išvardytų reikalavimų.

1. Konkurse **jaunesniojo mokslo darbuotojo** pareigoms eiti gali dalyvauti asmenys, turintys ne žemesnį kaip magistro kvalifikacinį laipsnį ar jam prilygintą aukštąjį išsilavinimą ir paskelbę bent vieną mokslinį straipsnį recenzuojamame (periodiniame, tęstiniame arba vienkartiniame) mokslo leidinyje.
2. **Jaunesniojo mokslo darbuotojo** pareigas einantys mokslininkai gali būti atestuoti, jeigu per 5 metų kadenciją paskelbė bent vieną mokslinį straipsnį recenzuojamame (periodiniame, tęstiniame arba vienkartiniame) tarptautinės leidyklos išleistame mokslo leidinyje ir atliko darbų taikomosios mokslinės veiklos ir mokslo sklaidos srityse.

**meno sritis**

1. Konkurse **profesoriaus** pareigoms eiti gali dalyvauti trijų profesionalių meno vertintojų rekomenduojamas meno kūrėjas arba asmuo, kuris ne anksčiau kaip per pastaruosius 10 metų:
   1. įvykdė bent vieną iš šių reikalavimų:
      1. sukūrė meninės veiklos darbų pagal meninės raiškos pobūdį;
         1. muzikos kūrybos ir (arba) atlikimo rodiklių:
            1. sukūrė, viešai atliko ir (arba) publikavo ne mažiau kaip penkis reikšmingus muzikos, kino ar audiovizualinio meno kūrinius ir (arba) jų interpretacijas ar redakcijas, iš jų bent vieną per pastaruosius 5 metus;
            2. meninė veikla yra įvertinta ne mažiau kaip dviem reikšmingomis respublikinėmis ar tarptautinėmis premijomis, prizinėmis vietomis tarptautiniuose konkursuose, iš jų bent viena gauta per pastaruosius 5 metus;
         2. architektūros veiklos rodiklių:
            1. įgyvendino ne mažiau kaip tris reikšmingus stambaus urbanistinio komplekso, teritorinio planavimo, architektūrinio komplekso, visuomeninio pastato projektus užsienyje ar Lietuvoje, iš jų bent vieną per pastaruosius 5 metus;
            2. dalyvavo ir gavo ne mažiau kaip tris apdovanojimus prestižiniuose meno renginiuose ar konkursuose, iš jų bent vieną per pastaruosius 5 metus;
         3. dailės ir dizaino veiklos rodiklių:
            1. organizavo personalinę parodą užsienyje ir dalyvavo tarptautinėse parodose užsienyje ar dalyvavo tarptautinio dizaino konkursuose ir laimėjo bent vieno konkurso apdovanojimą, iš jų bent vieną per pastaruosius 5 metus;
            2. pristatė reikšmingą monumentaliosios dailės (skulptūros, freskos, vitražo, scenografijos ir pan.) kūrinį viešojoje erdvėje užsienyje arba Lietuvoje ar išleido albumą pripažintoje leidykloje, iš jų bent vieną per pastaruosius 5 metus;
            3. pristatė kompleksinį vizualinį stilių ar kompleksinį daiktų dizainą užsienio užsakovui arba prestižiniai muziejai ar galerijos įsigijo meno kūrėjo kūrinių;
            4. autoriaus kūrinių įsigijo užsienio muziejus ar prestižinė meno galerija;
   2. turi ne mažesnę kaip 5 metų paskaitų skaitymo bet kurios pakopos studentams patirtį;
   3. parengė studijoms skirtą leidinį (vadovėlį, mokomąją knygą, paskaitų konspektą, kitą studijoms naudojamą leidinį ar jų dalį) arba e. mokymo(si) kursą;
   4. vadovavo bet kurios pakopos studentų baigiamiesiems arba meno darbams, kurių rezultatai pristatyti parodose ar paskelbti meno leidiniuose;
   5. ekspertinės, meno veiklos kritikos ir sklaidos srityse įvykdė bent tris iš šių reikalavimų:
      1. atliko meno tyrimų ir paskelbė ne mažiau kaip 3 publikacijas ar meno kūrinius, parengė (ir sudarė) periodinių ar vienkartinių meno leidinių;
      2. vykdė socialinės ar kultūrinės plėtros darbus, buvo ekspertinių meno organizacijų narys (jų atstovas);
      3. vykdė ekspertinę, meno organizavimo ir kitą taikomąją meninę veiklą (vadovavo tarptautinio ar nacionalinio meno renginio organizaciniam komitetui ar buvo jo narys; vadovavo nacionalinio, tarptautinio ar tarpvalstybinio periodinio arba tęstinio meno leidinio redakcinei kolegijai, buvo tokio leidinio vyriausiasis redaktorius ar redakcinės kolegijos narys);
      4. dalyvavo tarptautinių ir nacionalinių meno ar jo viešinimo programų projektuose (buvo pagrindinis projekto koordinatorius, koordinatorius partneris ar vykdytojas);
      5. dalyvavo meno stažuotėse ar mainų programose;
      6. parengė mokslo darbų apžvalgų ir mokslo sklaidos publikacijų, iš jų profesinei auditorijai ir plačiajai visuomenei skirtų mokslo darbų bei meno kūrinių recenzijų, paskelbtų kultūros ar profesiniuose leidiniuose, sukūrė internetinių mokslo sklaidos šaltinių ir juos prižiūrėjo arba reguliariai skleidė mokslo žinias žiniasklaidos priemonėmis ir pan.;
      7. skaitė viešų paskaitų ir kitaip aktyviai dalyvavo meno bendruomenės veikloje.
2. **Profesoriaus** pareigas einantys menininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų pagal meninės raiškos pobūdį:
      1. muzikos kūrybos ir (arba) atlikimo rodiklių:
         1. sukūrė, viešai atliko ir (arba) publikavo ne mažiau kaip tris reikšmingus muzikos, kino ar audiovizualinio meno kūrinius ir (arba) jų interpretacijas ar redakcijas;
         2. dalyvavo ne mažiau kaip trijuose prestižiniuose meno renginiuose ar konkursuose ir bent viename jų gavo apdovanojimą, kuravo tokius renginius ar pelnė apdovanojimų;
      2. architektūros veiklos rodiklių:
         1. įgyvendino ne mažiau kaip du reikšmingus stambaus urbanistinio komplekso, teritorinio planavimo, architektūrinio komplekso, visuomeninio pastato projektus užsienyje ar Lietuvoje;
         2. dalyvavo ne mažiau kaip trijuose prestižiniuose meno renginiuose ar konkursuose ir bent viename jų gavo apdovanojimą, kuravo tokius renginius ar pelnė apdovanojimų;
      3. dailės ir dizaino veiklos rodiklių:
         1. organizavo personalinę parodą užsienyje ir dalyvavo tarptautinėse parodose užsienyje ar dalyvavo tarptautinio dizaino konkursuose ir laimėjo bent vieno konkurso apdovanojimą;
         2. dalyvavo ne mažiau kaip trijuose prestižiniuose meno renginiuose ar konkursuose ir bent viename jų gavo apdovanojimą, kuravo tokius renginius ar pelnė apdovanojimų;
         3. autoriaus kūrinių įsigijo užsienio muziejus ar prestižinė meno galerija.
         4. pripažintoje užsienio leidykloje išleido albumą ar iliustruotą knygą;
   2. atliko meno tyrimų ir paskelbė ne mažiau kaip 3 publikacijas;
   3. skaitė paskaitas bet kurios pakopos studentams;
   4. parengė arba atnaujino studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį ar jų dalį) arba e. mokymo(si) kursą;
   5. dalyvavo rengiant menininkus, vykdant meno doktorantūros studijas (kaip doktoranto vadovas, konsultantas, doktorantūros komiteto ar tarybos narys, dėstytojas) arba vadovavo bet kurios pakopos studentų baigiamiesiems ar meno darbams;
   6. **ekspertinės, taikomosios mokslo veiklos ir mokslo sklaidos srityje įvykdė bent du iš 89.5 papunktyje išvardintų reikalavimų;**

**[Pakeista Senato 2016-10-31 nutarimu Nr. V3-S-63]**

* 1. tobulino kvalifikaciją stažuotėse, kursuose, mainų programose.

1. Konkurse **docento** pareigoms eiti gali dalyvauti meno kūrėjas arba asmuo, kuris ne anksčiau kaip per pastaruosius 5 metus:
   1. įvykdė bent vieną iš šių reikalavimų:
      1. sukūrė meninės veiklos darbų pagal meninės raiškos pobūdį;
         1. muzikos kūrybos ir (arbfa) atlikimo rodiklių:
            1. sukūrė, viešai atliko ir (arba) publikavo ne mažiau kaip du muzikos, kino ar audiovizualinio meno kūrinius ir (arba) jų interpretacijas ar redakcijas;
            2. meninė veikla yra įvertinta ne mažiau kaip viena respublikine ar tarptautine premija, prizine vieta tarptautiniame konkurse;
         2. architektūros veiklos rodiklių:
            1. įgyvendino stambaus urbanistinio komplekso, teritorinio planavimo, architektūrinio komplekso, visuomeninio pastato projektą užsienyje ar Lietuvoje;
            2. įgyvendino ne mažiau kaip tris nedidelės apimties urbanistinio komplekso, teritorinio planavimo, architektūrinio komplekso, visuomeninio pastato ar interjero projektus užsienyje ar Lietuvoje;
         3. dailės ir dizaino veiklos rodiklių:
            1. organizavo personalinę parodą ir dalyvavo parodose užsienyje ar Lietuvoje, dalyvavo dizaino konkursuose ir laimėjo bent vieno konkurso apdovanojimą;
            2. pristatė monumentaliosios dailės (skulptūros, freskos, vitražo, scenografijos ir pan.) kūrinį viešojoje erdvėje užsienyje arba Lietuvoje ar išleido albumą pripažintoje leidykloje;
            3. pristatė kompleksinį vizualinį stilių ar kompleksinį daiktų dizainą užsienio užsakovui arba prestižiniai muziejai ar galerijos įsigijo meno kūrėjo kūrinių;
            4. autoriaus kūrinių įsigijo muziejus ar prestižinė meno galerija Lietuvoje;
   2. turi ne mažesnę kaip 3 metų paskaitų skaitymo bet kurios pakopos studentams patirtį;
   3. parengė studijoms skirtą leidinį (vadovėlį, mokomąją knygą, paskaitų konspektą, kitą studijoms naudojamą leidinį ar jų dalį) arba e. mokymo(si) kursą;
   4. vadovavo bet kurios pakopos studentų baigiamiesiems arba meno darbams;
   5. **ekspertinės, meno veiklos kritikos ir sklaidos srityse įvykdė bent vieną iš 89.5 papunktyje išvardintų reikalavimų.**

**[Pakeista Senato 2016-10-31 nutarimu Nr. V3-S-63]**

1. **Docento** pareigas einantys menininkai gali būti atestuoti, jeigu per 5 metų kadenciją:
   1. įvykdė bent vieną iš šių reikalavimų pagal meninės raiškos pobūdį:
      1. muzikos kūrybos ir (arba) atlikimo rodiklių:
         1. sukūrė, viešai atliko ir (arba) publikavo ne mažiau kaip du muzikos, kino ar audiovizualinio meno kūrinius ir (arba) jų interpretacijas ar redakcijas;
         2. dalyvavo ne mažiau kaip dviejuose prestižiniuose meno renginiuose ar konkursuose, kuravo tokius renginius ar pelnė apdovanojimą;
      2. architektūros veiklos rodiklių:
         1. įgyvendino stambaus urbanistinio komplekso, teritorinio planavimo, architektūrinio komplekso, visuomeninio pastato projektą užsienyje ar Lietuvoje;
         2. įgyvendino ne mažiau kaip du nedidelės apimties urbanistinio komplekso, teritorinio planavimo, architektūrinio komplekso, visuomeninio pastato ar interjero projektus užsienyje ar Lietuvoje;
         3. dalyvavo architektūriniame konkurse Lietuvoje ir pelnė apdovanojimą;
      3. dailės ir dizaino veiklos rodiklių:
         1. organizavo personalinę parodą ir dalyvavo parodose užsienyje ar Lietuvoje, dalyvavo dizaino konkursuose ir laimėjo bent vieno konkurso apdovanojimą;
         2. dalyvavo ne mažiau kaip dviejuose prestižiniuose meno renginiuose ar konkursuose, kuravo tokius renginius ar pelnė apdovanojimą;
   2. atliko meno tyrimų ir paskelbė meno publikacijų;
   3. skaitė paskaitas bet kurios pakopos studentams;
   4. parengė arba atnaujino studijoms skirtą leidinį (paskaitų konspektą, mokomąją knygą, vadovėlį, kitą studijoms naudojamą leidinį ar jų dalį) arba e. mokymo(si) kursą;
   5. vadovavo bet kurios pakopos studentų baigiamiesiems ar meno darbams;
   6. **ekspertinės, taikomosios mokslo veiklos ir mokslo sklaidos srityje įvykdė bent vieną iš 89.5 papunktyje išvardintų reikalavimų;**

**[Pakeista Senato 2016-10-31 nutarimu Nr. V3-S-63]**

* 1. tobulino kvalifikaciją stažuotėse, kursuose, mainų programose.

1. Konkurse **lektoriaus** pareigoms eiti gali dalyvauti asmuo, baigęs meno srities studijas (turintis ne žemesnį kaip magistro kvalifikacinį laipsnį ar jam prilygintą aukštojo mokslo kvalifikaciją), paskelbęs bent vieną meno kūrinį ir turintis ne mažiau kaip dvejų metų pedagoginio darbo patirtį (pastaroji nuostata netaikoma ne mažiau kaip 5 metų patirtį turintiems profesionalams).
2. Per penkerių metų kadenciją **lektoriaus** pareigas einantis asmuo gali būti atestuojamas, jeigu:
   1. vykdė meno veiklą:
      * 1. dalyvavo bent viename prestižiniame meno renginyje ar konkurse arba pelnė apdovanojimą;
        2. atliko meno tyrimų ir paskelbė bent vieną publikaciją ar meno kūrinį;
        3. skaitė paskaitas bet kurios pakopos studentams;
   2. parengė ir išleido studijų literatūros ar kitą metodinę priemonę arba parengė e. mokymo(si) kursą;
   3. populiarino meną ar studijas arba kitaip aktyviai dalyvavo tarptautinės akademinės bendruomenės veikloje;
   4. tobulino kvalifikaciją stažuotėse, kursuose, mainų programose.
3. Konkurse **asistento** pareigoms eiti gali dalyvauti asmenys, baigę meno srities studijas (turintys ne žemesnį kaip magistro kvalifikacinį laipsnį ar jam prilygintą aukštojo mokslo kvalifikaciją).
4. Per penkerių metų kadenciją **asistento** pareigas einantis asmuo gali būti atestuojamas, jeigu:
   1. dalyvavo bent viename prestižiniame meno renginyje ar konkurse arba pelnė apdovanojimą, arba atliko meno tyrimų ir paskelbė bent vieną publikaciją;
   2. vykdė pedagoginę veiklą;
   3. parengė ir išleido studijų literatūros ar kitą metodinę priemonę arba parengė e. mokymo(si) kursą;
   4. tobulino kvalifikaciją stažuotėse, kursuose, mainų programose.

**VII. dėstytojų ir mokslo darbuotojų atitIkties pareigybių kategorijoms reikalavimai ir įvertinimas**

1. Akademiniai darbuotojai atestavimo ir konkursų metu priskiriami atitinkamoms pareigybės kategorijoms. Bazinei kategorijai priskiriami akademiniai darbuotojai, tenkinantys minimalius reikalavimus. Jei dėstytojo ar mokslo darbuotojo pasiekti rodikliai yra aukštesni nei minimalieji ir nebuvo panaudoti kuriems nors mažesniems rodikliams kompensuoti, kiek tai leidžia minimalieji reikalavimai, asmuo priskiriamas aukštesnei pareigybės kategorijai.
2. Skiriamos dvi asistentų ir jaunesniųjų mokslo darbuotojų, trys lektorių, docentų, mokslo darbuotojų ir vyresniųjų mokslo darbuotojų, keturios profesorių ir vyriausiųjų mokslo darbuotojų kategorijos.
3. Reikalavimai (vertinimo kriterijai), kurie leidžia AKK akademinius darbuotojus priskirti atitinkamoms kategorijoms, nurodyti 4 priede. Kategorija, priskirta darbuotojui, dirbančiam ne visu etatu, automatiškai neperkeliama jam perėjus dirbti didesne etato dalimi, o atliekamas naujas įvertinimas.
4. **Dėstytojai, pretenduojantys į aukštesnę nei bazinę kategoriją, papildomai turi tenkinti: A4 kategorijos – ne mažiau kaip 4 MTEP ir inovacijų (meno), 7 studijų, 4 indėlio į Universiteto vystymą ir 2 kvalifikacijos tobulinimo kriterijus; A3, A2, B3, B2, C3 kategorijų – ne mažiau kaip 3 (B2 – 2) MTEP ir inovacijų (meno) kriterijus, 6 (A3 –7) studijų, 3 indėlio į Universiteto vystymą ir 2 kvalifikacijos tobulinimo kriterijus. Aukštesnės nei bazinė kategorija pareigybės kategorijos nustatymo atveju mokslinės publikacijos yra privalomos.**
5. **Mokslo darbuotojai, pretenduojantys į aukštesnę nei bazinę kategoriją, papildomai turi tenkinti: A4 kategorijos – ne mažiau kaip 6 MTEP ir inovacijų, 2 studijų, 4 indėlio į Universiteto vystymą ir 2 kvalifikacijos tobulinimo kriterijus; A3, A2 – ne mažiau kaip 4 MTEP ir inovacijų kriterijus, 1 studijų, 3 indėlio į Universiteto vystymą ir 2 kvalifikacijos tobulinimo kriterijus; B3, B2, C3, C2 kategorijų – ne mažiau kaip 4 (B2 – 3, C2 – 2) MTEP ir inovacijų kriterijus, 3 (C2 – 1) indėlio į Universiteto vystymą ir 2 kvalifikacijos tobulinimo kriterijus. Aukštesnės nei bazinė kategorija pareigybės kategorijos nustatymo atveju mokslinės publikacijos yra privalomos.**

**[Pakeista Senato 2016-10-31 nutarimu Nr. V3-S-63]**

1. Vadovaudamasis 4 priede pateiktais reikalavimais, kiekvienas AKK narys posėdžio metu pasisako dėl svarstomo asmens atitikties tam tikrai pareigybės kategorijai pagal kiekvieną rodiklį. AKK pirmininkas nuomones apibendrina ir rezultatą įrašo į nustatytos formos suvestinę. Suvestinėje pažymimi tik tie rodikliai ir tos jų kiekybinės reikšmės, kurios yra virš minimaliųjų reikalavimų.
2. Akademiniam darbuotojui AKK pripažinta kategorija yra pagrindinis kriterijus jo baziniam atlyginimui nustatyti, kviesti jį ekspertiniam darbui ar paskirti kitas atsakingas funkcijas, siejamas su tiesiogine darbuotojo kompetencija.
3. **Akademiniam darbuotojui AKK pripažinta kategorija galioja visą kadencijos laikotarpį, jeigu jam nėra skelbiama neeilinė atestacija ir nenustatoma jo atitiktis tik žemesnei kategorijai ar net pareigybei. Jei darbuotojas viršija pareigybės kadencijai keliamus minimalius reikalavimus jai dar nepasibaigus, jis gali, bet ne anksčiau kaip po dvejų kadencijos metų, kreiptis į Žmogiškųjų išteklių administravimo skyrių teikti jo kandidatūrą aukštesnei pareigybės kategorijai pripažinti. Tokiu būdu pripažinta kategorija pretendentui galioja iki jo kadencijos pabaigos.**

**[Pakeista Senato 2016-10-31 nutarimu Nr. V3-S-63]**

**VIII. BAIGIAMOSIOS NUOSTATOS**

1. Šis Dėstytojų ir mokslo darbuotojų atestavimo ir konkursų pareigoms eiti organizavimo tvarkos aprašas įsigalioja nuo jo patvirtinimo Senate datos, tačiau jam įgyvendinti nustatomas pereinamasis dvejų metų laikotarpis.
2. **Šiame Apraše nustatyti konkursų dėstytojų ir mokslo darbuotojų pareigoms eiti reikalavimai pradedami taikyti po dvejų metų nuo Aprašo įsigaliojimo dienos. Šiame Apraše nustatyti atestavimo reikalavimai taikomi asmenims, užėmusiems pareigas pagal naujus konkursų reikalavimus. Kiti terminuotas arba neterminuotas sutartis turintys asmenys atestuojami pagal reikalavimus, kurie galiojo prasidėjus 5 metų periodui, už kurį jie yra atestuojami.**

**[Pakeista Senato 2015-12-16 nutarimu Nr. V3-S-66]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Parengė rektoriaus 2012-10-30 įsakymu Nr. A-809 sudaryta darbo grupė: Pranas Žiliukas (grupės vadovas), Asta Pundzienė, Kristina Jakubaitytė-Revutienė, Solveiga Buožiūtė-Rafanavičienė, Monika Petraitė, Vytautas Janilionis, Žymantas Rudžionis, Liudas Mažeika, Juozas Vidas Gražulevičius, Monika Simaškaitė.

**1 priedas. Pagrindinės sąvokos ir santrumpos**

**BENDROSIOS SĄVOKOS:**

**Akademiniai darbuotojai** – dėstytojai, mokslo darbuotojai ir kiti tyrėjai.

**Autorinis lankas** (aut. l.) − 40 000 spaudos ženklų (įskaičiuojant tarpelius) teksto arba 3 000 cm2 spausdinto ploto iliustracijų; jei apimties spaudos ženklais nustatyti negalima, autorinio lanko atitikmeniu laikomi 14 puslapių; jei mokslo darbas yra elektroninėje laikmenoje, tai autorinis lankas apskaičiuojamas tik spaudos ženklais (įskaičiuojant tarpelius).

**Ekspertinis vertinimas** –vertinimas, atliekamas pasitelkiant ekspertus, kurie vadovaujasi šios metodikos ir ekspertinio vertinimo reglamento nuostatomis.

**Formalusis vertinimas** – vertinimas, kurio metu patikrinama, ar mokslo ir studijų institucijos teisingai nurodė mokslo (meno) darbų rūšį, ir suteikiami taškai už kiekvieną formalius kriterijus atitinkantį pateiktą darbą.

**Meno kūrinys** – viešai pristatytas dailės, dizaino, architektūros, medijų meno, teatro, kino, šokio, muzikos ar tarpdisciplininio meno kūrinys arba jo atlikimo aktas, atitinkantis konkrečios meno krypties pripažįstamus meniškumo kriterijus.

**Mokslo monografija** −neperiodinis ir netęstinis leidinys, kuriame sistemingai ir (ar) išsamiai išnagrinėta viena tema (dalykas), aiškūs ir žymūs naujumo ir kiekvienai mokslo sričiai arba krypčiai savi moksliškumo elementai; monografija privalo turėti ISBN numerį, mažiausia įskaitoma apimtis – 8 autoriniai lankai.

FBT mokslų srityse yra vertinamos tik tarptautiniu mastu pripažintų mokslo leidyklų išleistos monografijos ir knygų skyriai. Tarptautiniu mastu pripažintų mokslo leidyklų sąrašas pridedamas 2 priede.

**Mokslinis straipsnis** − straipsnis, paskelbtas mokslinėje spaudoje ar (ir) turintis konkrečiai mokslo krypčiai įprastą mokslinį aparatą (išnašas ar (ir) bibliografiją, ar (ir) formules, ar (ir) brėžinius, ar (ir) metodologijos aprašą, ar (ir) statistines lenteles ir pan.) ir atitinkantis tos mokslo krypties pripažįstamus moksliškumo kriterijus; mažiausia įskaitoma apimtis humanitarinių ir socialinių mokslų srityse – 0,25 autorinio lanko.

**Prieskyra** – moksliniame darbe, meno kūrinio ar jo atlikimo pristatyme arba mokslo (meno) darbų deklaracijoje nurodytas autoriaus (atlikėjo) pri(si)skyrimas institucijai.

**Recenzuojamas leidinys**– periodinis, tęstinis arba vienkartinis leidinys, turintis ISSN arba ISBN numerį, kuriame mokslo darbai publikuojami remiantis mokslinių recenzentų (*peer-review*) rašytinėmis išvadomis; dėl leidinio atitikties recenzuojamo leidinio kategorijai sprendžia ekspertai.

**SPECIALIOSIOS:**

**Akademinė publikacija**–mokslo ir (ar) studijų reikmėms skirtas tekstas, turintis tos mokslo krypties pripažįstamus akademinio diskurso požymius.

**Akademinė recenzija** – publikuoto veikalo išsamus ir argumentuotas mokslinis įvertinimas; mažiausia įskaitoma apimtis − 0,25 autorinio lanko.

**Aukštosios mokyklos vadovėlis** – originalus (autorinis) veikalas, specialiai skirtas studijų reikmėms ir pasižymintis individualia metodine prieiga.

**Mokomoji knyga** – nustatyta tvarka recenzuota ir įvertinta mokymosi knyga, kurioje pateikiama teorinio, praktinio, žinyninio ar technologinio (skaičiuojamojo) pobūdžio medžiaga vieno ar kelių dėstomų dalykų žinioms įsisavinti.

**Metodinė priemonė** – nustatyta tvarka įteisinta ir publikuota kita, vadovėlio ar mokomosios knygos kategorijai nepriskirta, mokomoji priemonė (laboratorinių darbų, pratybų metodiniai nurodymai, paskaitų konspektai, pateikčių rinkiniai ir kt.). Prie metodinių priemonių priskiriami žodynai, originalūs žinynai, enciklopediniai leidiniai, uždavinynai.

**Mokomoji literatūra** – vadovėliai, mokomosios knygos, metodinės priemonės.

**Fundamentiniai moksliniai tyrimai** − eksperimentiniai ir (arba) teoriniai pažinimo darbai, atliekami siekiant visų pirma įgyti naujų žinių apie reiškinių esmę ir (arba) stebimą tikrovę, tuo metu neturint tikslo konkrečiai panaudoti gautų rezultatų.

**Taikomieji moksliniai tyrimai** – eksperimentiniai ir (arba) teoriniai darbai, atliekami norint gauti naujų žinių ir pirmiausia skiriami specifiniams praktiniams tikslams pasiekti arba uždaviniams spręsti. **Tarptautiniai indeksuoti mokslo leidiniai** – mokslo leidiniai, referuojami ir turintys citavimo indeksą Mokslinės informacijos instituto duomenų bazėje „ISI Web of Science“.

**Eksperimentinės plėtros darbas – sistemingos veiklos, paremtos moksliniais tyrimais ir per praktinę patirtį sukauptu žinojimu, rezultatas: sukurtos naujos medžiagos, produktai ir įrenginiai, įdiegti nauji procesai, sistemos ir paslaugos arba iš esmės patobulinti jau sukurti ar įdiegti, taip pat sukurti, įdiegti arba iš esmės patobulinti žmogaus, kultūros ir visuomenės problemų sprendiniai.**

**[Pakeista Senato 2016-10-31 nutarimu Nr. V3-S-63]**

**Knygos skyrius** – originalaus ar apžvalginio mokslinio straipsnio pobūdį atitinkantis mokslo darbas, paskelbtas neperiodiniame leidinyje, išskyrus konferencijos darbų leidinius.

**Konferencijos darbų leidinys** – vienkartinis leidinys ar serijinio leidinio tomas (jo dalis), kuriame spausdinami mokslo konferencijos pranešimų turinį atitinkantys tekstai, neperėję recenzuojamiems leidiniams įprastos recenzavimo (*peer review*) procedūros.

**Kultūros ir profesiniai leidiniai** – leidiniai, skirti humanitarinių ir socialinių mokslų profesinei auditorijai.

**Menininko pilnojo darbo laiko ekvivalentas *–*** atitinkamoje institucijoje dirbančių menininkų skaičius, gaunamas sudėjus visų meno darbuotojų užimtus etatus ir 1/3 visų meno dėstytojų užimtus etatus; matavimo vienetas – etatas per metus.

**Meno kūrinio (atlikimo) skelbimas** – (asmeninis) kūrinio (-ių) pristatymas, realizavimas (įskaitant restauravimą) ar atlikimas meninėje ar viešojoje erdvėje (įskaitant kino, televizijos ar radijo studijas), ar publikavimas leidykloje ar įrašų studijoje (knygų, muzikos plokštelių ar CD bei kino ar teatro DVD pavidalu), ar demonstravimas festivalyje, televizijos ar radijo kanalu ar interneto portaluose; šios meno erdvės, institucijos ir kiti kontekstai skirstomi į prestižinius, žinomus ir Lietuvos masto.

**Mokslininko pilnojo darbo laiko ekvivalentas –** atitinkamoje institucijoje dirbančių mokslininkų skaičius, gaunamas sudėjus visų Institucijos mokslo darbuotojų, turinčių mokslo laipsnį, užimtus etatus ir 1/3 visų dėstytojų, turinčių mokslo laipsnį, užimtus etatus; matavimo vienetas – etatas per metus.

**Mokslinis žinynas, enciklopedija, (bio)bibliografija** – konkrečios srities ar krypties mokslo veikalas, skirtas mokslo ir studijų reikmėms ir atitinkantis tos srities ar krypties moksliškumo ir sistemingumo reikalavimus, išskyrus visuomenės švietimui, mokslo populiarinimui, administracinėms funkcijoms atlikti skirtus informacinius leidinius.

**Mokslinis žodynas** – kalbotyros mokslo veikalas, sudarytas iš naujai surinktų ir (ar) pagal naują mokslinę metodiką atrinktų, klasifikuojamų ir pateikiamų leksikografinių išteklių sistemos ir skirtas mokslo ir studijų reikmėms, publikuotas kaip knyga (turi ISBN numerį) ir (ar) elektroniniu pavidalu; mažiausia įskaitoma apimtis – 8 autoriniai lankai.

**Moksliškai komentuotas vertimas** – mokslo srities ar krypties raidai aktualaus arba istoriškai reikšmingo veikalo vertimas iš lietuvių kalbos arba į lietuvių kalbą; moksliniu komentavimu laikomi palydimieji tekstai, pristatantys veikalą bei jo pateikimo ypatumus straipsnių ir (ar) komentarų, ir (ar) žodynėlių, ir (ar) sąvokų rodyklių forma.

**Mokslo studija** – ne mažesnės kaip 2 autorinių lankų apimties mokslo darbas, atitinkantis mokslo straipsniui keliamus reikalavimus.

**Pakartotinė publikacija** – veikalo antras ir vėlesnis paskelbimas ta pačia ar kita kalba (vertimas), kai nėra esminių jo turinio ir apimties pokyčių (akivaizdžių atnaujinimo ir revizavimo požymių).

**Prestižinė meno erdvė** – tarptautiniu mastu veikianti meno kūrinių eksponavimo ar meno atlikimo aktų demonstravimo institucija (parodų salė, muziejus, galerija, koncertų salė, teatras, šokio teatras, kino salė, etc.), kuruojama tarptautiniu mastu pripažintų ekspertų.

**Sudarytas mokslo darbas** – originalių mokslo darbų rinkinys arba kolektyvinis mokslo darbas; priskiriamas sudarytojui (redaktoriui), nurodytam leidinio antraštiniame puslapyje ir (ar) metrikoje, išskyrus periodinio arba tęstinio mokslo leidinio nuolatinio redaktoriaus darbą.

**Šviečiamieji projektai** – didelės kultūrinės ir (ar) visuomeninės vertės autorinės, moksliškai pagrįstos, tačiau neprofesionalų auditorijai skirtos parengtos ir vestos TV, radijo laidos, publikacijos spausdintinėse arba elektroninėse žiniasklaidos priemonėse, viešos paskaitos visuomenei su diskusijomis, dokumentinių filmų scenarijai ir pan.

**Šaltinio publikacija** – mokslinę vertę turinčių archyvinių dokumentų, kalbos paminklų, jų rinkinių ir kitų tekstinių bei audiovizualinių šaltinių atrinkimas ir parengimas publikuoti parūpinant mokslinį aparatą (transkripcijas, komentarus, rodykles ir kt.).

**Tarptautinė leidykla** – leidykla, nuolat publikuojanti daugelio šalių mokslininkų darbus ir daugelyje šalių platinanti produkciją; publikuojanti tarptautiniu mastu pripažintus periodinius ir tęstinius mokslo (kultūros, profesinius) leidinius (prieiga per internetą, suteikianti pakankamos informacijos apie leidyklos pobūdį irtarptautinį pripažinimą, yra privaloma).

**Tarptautiniai indeksuoti mokslo leidiniai** **(TIML)** – leidiniai, referuojami ir turintieji citavimo indeksą Thomson Reuters duomenų bazėje „Web of Science“ arba kitose tarptautinėse duomenų bazėse (SCOPUS, Google Scholar ir kt.). Humanitarinių mokslų atveju citavimo indeksas ar žurnalų reitingas netaikomas.

**Teorinis, sintetinis mokslo darbas** – kurią nors mokslo kryptį, šaką, discipliną apimantis ar tarpdalykinio pobūdžio darbas, sintetinantis ilgalaikius tyrimus, pateiktus monografijose, studijose bei mokslo straipsniuose, atitinkantis monografijoms keliamus mokslinio lygio ir adresato reikalavimus.

**Patentai –** Europos patentų tarnyboje (EPO), Jungtinių Amerikos Valstijų patentų ir prekių ženklų tarnyboje (USPTO) arba Japonijos patentų tarnyboje užregistruoti patentai.

**Kiti patentai ir išradimai** – Lietuvos ir kitų šalių patentų tarnybose užregistruoti patentai ir išradimai.

**Mokslo daktaro parengimas** –vadovavimas apgynusiam daktaro disertaciją doktorantui.

**Atitikties konkurso reikalavimams įvertinimas** – formaluspretendento veiklos rodiklių atitikties konkurso metu siekiamos užimti pareigybės minimaliems kvalifikaciniams reikalavimams įvertinimas. Vertinami visi pretendento atlikti ir paskelbti darbai, nepriklausomai nuo to, kurioje institucijoje pretendentas juos atliko ir kurios institucijos vardu juos paskelbė.

**Atestavimas per kadenciją** –įvertinimas, ar dėstytojas, mokslo darbuotojas, kitas tyrėjas atitinka užimamai pareigybei nustatytus kvalifikacinius reikalavimus. Vertinamas tik Universitete atliktasdarbas, Universiteto vardu paskelbti mokslo ar metodiniai darbai (taip pat ir į tarptautinius mokslo leidinius priimti publikuoti) arba į Universiteto metinę ataskaitą įtraukti arba jai pateikti sukurti ar atlikti (eksponuoti) meno kūriniai.

**Tyrėjas – aukštąjį išsilavinimą turintis asmuo, plėtojantis pažinimą, konceptualizuojantis ar kuriantis naujus produktus, procesus, metodus ir sistemas arba vadovaujantis mokslinių tyrimų ir eksperimentinės plėtros projektams.**

**[Pakeista Senato 2016-10-31 nutarimu Nr. V3-S-63]**

**Mokslininkas** – tyrėjas, turintis mokslo laipsnį.

**Dėstytojas** – asmuo, ugdantis ir mokantis studentus ir klausytojus aukštojoje mokykloje.

**Mokslo darbuotojas** –tyrėjas, einantis vyriausiojo mokslo darbuotojo, vyresniojo mokslo darbuotojo, mokslo darbuotojo, jaunesniojo mokslo darbuotojo pareigas, ir mokslininkas stažuotojas.

**Pripažintas menininkas** – kūrėjas arba meno kūrinių atlikėjas, kurio kūrybinę veiklą apibūdina menui ir kultūrai ypač reikšmingi kūriniai, įgyvendinti Lietuvoje arba (ir) užsienyje, pelnę platų visuomenės ir meno specialistų pripažinimą, įvertinti prestižinėmis tarptautinėmis arba nacionalinėmis premijomis bei kitokiais aukštais apdovanojimais, arba (ir) kuris yra išugdęs pasižymėjusių menininkų ir atitinka aukštosios mokyklos, kurioje jis siekia eiti arba eina pareigas, nustatytus reikalavimus.

**Mokslininkas stažuotojas – tyrėjas-mokslininkas, apgynęs daktaro disertaciją ne anksčiau kaip prieš 5 metus iki skyrimo į šias pareigas dienos ir vykdantis nustatytus mokslinių tyrimų, eksperimentinės plėtros darbus. Pranašumas, jeigu mokslininkas stažuotojas šią poziciją užima kitoje nei apgynė mokslo krypties daktaro laipsnį institucijoje;**

**[Pakeista Senato 2016-10-31 nutarimu Nr. V3-S-63]**

**Konkursas –** pretendentų į konkursines pareigas atranka, vykdoma atsižvelgiant į jų pasiektus rezultatus ir Universiteto tikslus.

**SANTRUMPOS:**

**ISBN** − International Standard Book Number (tarptautinis standartinis knygos numeris).

**ISSN** − International Standard Serial Number (tarptautinis standartinis serijinio leidinio numeris).

**ISI JCR** – Institute of Scientific Information Journal Citation Reports (Mokslinės informacijos instituto žurnalų citavimo ataskaitos).

**ISI** – Institute of Scientific Information (Mokslinės informacijos institutas).

**MTEP – moksliniai tyrimai ir eksperimentinė plėtra.**

**[Pakeista Senato 2016-10-31 nutarimu Nr. V3-S-63]**

**SCI** – Science Citation Index (mokslo citavimo indeksas).

**EPO** – European Patent Office (Europos patentų biuras).

**USPTO** – United States Patent and Trademark Office (JAV patentų ir prekių ženklų biuras).

**JPO** – Japan Patent Office (Japonijos patentų biuras).

**TIML –** tarptautiniai indeksuoti mokslo leidiniai (leidiniai, referuojami ir turintieji citavimo indeksą Mokslinės informacijos instituto duomenų bazėje „ISI Web of Science“).

**2 priedas. Tarptautiniu mastu pripažintų mokslo leidyklų sąrašas**(rekomenduojamojo pobūdžio; kasmet peržiūrimas ir papildomas)

**Fizinių, biomedicinos ir technologijos mokslo sričių svarbiausių mokslinės literatūros leidyklų sąrašas**

|  |  |  |
| --- | --- | --- |
| **Eil. nr.** | **Mokslinės literatūros leidyklos pavadinimas** | **URL adresas** |
| 1 | „Elsevier Science“ grupė | http://www.sciencedirect.com |
| 2 | „Springer“ grupė | http://www.springerlink.com/ |
| 3 | Blackwell Publishing | http://www.blackwellpublishing.com/ |
| 4 | Wiley | http://eu.wiley.com/WileyCDA/ |
| 5 | „Taylor&Francis“ grupė | http://journalsonline.tandf.co.uk |
| 6 | Academic Press | http://www.sciencedirect.com |
| 7 | Lippincott  Williams&Wilkins | http://www.lww.com/ |
| 8 | Karger | http://www.karger.com/ |
| 9 | Oxford University Press | http://www.oup.co.uk/ |
| 10 | Cambridge University Press | http://www.cup.cam.ac.uk/default.asp |
| 11 | SAGE Publications | http://www.sagepub.co.uk/ |
| 12 | Nature Publishing Group | http://www.nature.com/ |
| 13 | MAIK Nauka/Interperiodic | http://www.maik.rssi.ru/ |
| 14 | Mary Ann Liebert | http://www.liebertpub.com |
| 15 | World Scientific | http://www.worldscientific.com/ |
| 16 | IOP Publishing | http://www.ioppublishing.com/ |
| 17 | AIP (American Institute of Physics) |  |
| 18 | IEEE (Institute of Electrical and Electronics Engineers) |  |
|  | Kitos leidyklos, nuolat publikuojančios daugelio šalių mokslininkų darbus ir daugelyje šalių platinančios produkciją |  |

|  |  |  |
| --- | --- | --- |
| **Leidyklos pavadinimas** | **Internetinė prieiga** | **Trumpas pagrindimas** |
| **De Gryuter (Walter de Gruyter GmbH)** | [**http://www.degruyter.com/**](http://www.degruyter.com/) | **Walter de Gryuter (Vokietija) yra akademinė leidykla leidžianti į įvairių krypčių žurnalus. Šiuo metu tai yra trečioji pagal dydį pasaulyje laisvos prieigos leidinių leidykla. Web of Science yra 44 žurnalai su citavimo indeksu.** |
| **Hindawi Publishing Corporation** | [**http://www.hindawi.com/**](http://www.hindawi.com/) | **Hindawi Publishing Corporation laisvos prieigos leidykla leidžianti FTB krypčių žurnalus. Web of Science yra 43 žurnalai su citavimo indeksu.** |
| **ACM (JAV)** | [**http://www.acm.org/**](http://www.acm.org/) | **ACM (JAV) yra visame pasaulyje gerai žinoma leidykla, kuri specializuojasi Computer Science leidinių leidyboje. ACM leidžiami žurnalai turi didžiausius citavimo indeksus informatikos ir elektronikos žurnalų grupėje. Web of Science yra 32 ACM žurnalai su citavimo indeksu.** |
| **IGI GLOBAL (JAV)** | [**http://www.igi-global.com/**](http://www.igi-global.com/) | **IGI GLOBAL (JAV) leidykla jau yra HS sąraše. Kadangi dauguma jos leidžiamų žurnalų yra FTB krypties, siūloma įtraukti ir į FTB sąrašą.** |
| **Maney Online (JAV)** | [**http://www.maneyonline.com**](http://www.maneyonline.com) | **Maney leidybos kompanija specializuojasi akademiniuose žurnaluose medžiagotyros ir inžinerijos, humanitarinių ir socialinių mokslų ir sveikatos mokslų srityse. Chemijos ir cheminės inžinerijos srityse straipsniai skelbiami aukštos kokybės žurnaluose su dideliu IF.** |
| **MDPI AG (Basel, Switzerland) - Multidisciplinary Digital Publishing Institute** | [**http://www.mdpi.com/about/journals/sci**](http://www.mdpi.com/about/journals/sci) | **MDPI AG (Basel, Switzerland) - Multidisciplinary Digital Publishing Institute tarpdisciplininių mokslų leidykla leidžia 27** [***SCIE - Science Citation Index Expanded (Thomson Reuters)***](http://thomsonreuters.com/science-citation-index-expanded/) **duomenų bazės žurnalus.** |

**[Papildyta Senato 2015-05-13 nutarimu Nr. V3-S-27]**

**Humanitarinių ir socialinių mokslo sričių svarbiausių mokslinės literatūros leidyklų sąrašas**

|  |  |  |
| --- | --- | --- |
| **Eil. nr.** | **Mokslinės literatūros leidyklos pavadinimas** | **URL adresas** |
| 1 | „Elsevier“ grupė | http://www.sciencedirect.com |
| 2 | „Springer“ grupė | http://www.springerlink.com/ |
| 3 | Blackwell Publishing | http://www.blackwellpublishing.com/ |
| 4 | Wiley | http://eu.wiley.com/WileyCDA/ |
| 5 | „Taylor&Francis“ grupė | http://journalsonline.tandf.co.uk |
| 6 | Academic Press | http://www.sciencedirect.com |
| 7 | EMERALD | http://www.emeraldinsight.com/ |
| 8 | Oxford University Press | http://www.oup.co.uk/ |
| 9 | Cambridge University Press | http://www.cup.cam.ac.uk/default.asp |
| 10 | SAGE Publications | http://www.sagepub.co.uk/ |
| 11 | Edward Elgar (EE) publishing | http://www.e-elgar.co.uk/ |
| 12 | Routledge | http://www.routledge.com/ |
| 13 | IGI Global | http://www.igi-global.com |
| 14 | Palgrave Macmillan | http://www.palgrave.com |
|  | Kitos leidyklos, nuolat publikuojančios daugelio šalių mokslininkų darbus ir daugelyje šalių platinančios produkciją |  |

|  |  |  |
| --- | --- | --- |
| **Leidyklos pavadinimas** | **Internetinė prieiga** | **Trumpas pagrindimas** |
| **De Gryuter (Walter de Gruyter GmbH)** | [**http://www.degruyter.com/**](http://www.degruyter.com/) | **Walter de Gryuter (Vokietija) yra akademinė leidykla leidžianti į įvairių krypčių žurnalus. Šiuo metu tai yra trečioji pagal dydį pasaulyje laisvos prieigos leidinių leidykla. Web of Science yra 44 žurnalai su citavimo indeksu.** |
| **Inst Engineering Technology-IET (D. Britanija)** | [**http://digital-library.theiet.org/files/Journal\_Indexing.pdf**](http://digital-library.theiet.org/files/Journal_Indexing.pdf) | **Inst Engineering Technology-IET (D. Britanija) leidykla leidžia 24 Scopus duomenų bazės žurnalus.** |
| **MDPI AG (Basel, Switzerland) - Multidisciplinary Digital Publishing Institute** | [**http://www.mdpi.com/about/journals/scopus**](http://www.mdpi.com/about/journals/scopus) | **MDPI AG (Basel, Switzerland) - Multidisciplinary Digital Publishing Institute tarpdisciplininių mokslų leidykla leidžia 42 Scopus duomenų bazės žurnalus.** |

**[Papildyta Senato 2015-05-13 nutarimu Nr. V3-S-27]**

**4 priedas**

**Pretendento eiti (einančio) pareigas priskyrimo pareigybės kategorijai reikalavimai (nustatomi pagal pastarųjų penkerių metų pasiekimus)**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Vertinimo kriterijų grupė | Darbuotojų pareigybės ir kategorijos | | | | | | | | | | | | | |
| Asistentas / j. m. d. | | Lektorius / m. d. | | | | | Docentas / v. m. d. | | | Profesorius / vyriaus. m. d. | | | |
| D1 | D2 | C1 | C2 | | | C3 | B1 | B2 | B3 | A1 | A2 | A3 | A4 |
| MTEP ir inovacijos (tik F, B, T, S, H mokslų sritims) | Atitinka minima­lius atestacijos reikalavi­mus | Turi publikaciją TIML | Atitinka minima­lius atestacijos reikalavi­mus | Turi mokslo laipsnį | | | | Atitinka minima­lius atestacijos reikalavi­mus | Bent 2 moksl. straipsniais viršija minimalų publikacijų TIML skaičių | Bent 4 moksl. straipsniais viršija minimalų publikacijų TIML skaičių | Atitinka minima­lius atestacijos reikalavi­mus | Bent 2 moksl. straipsniais leidiniuose, kurių citavimo indeksas (*impact factor*) yra ne mažesnis kaip 0,4 kategorijos agreguoto cita­vimo indekso (išskyrus H sritį), viršija minimalų publikacijų TIML skaičių | Bent 4 moksl. straipsniais leidiniuose, kurių citavimo indeksas (*impact factor*) yra ne mažesnis kaip 0,4 kategorijos agreguoto cita­vimo indekso (išskyrus H sritį), viršija minimalų publikacijų TIML skaičių | Bent 6 moksl. straipsniais leidiniuose, kurių citavimo indeksas (*impact factor*) yra ne mažes­nis kaip 0,5 kategorijos agreguoto cita­vimo indekso (išskyrus H sritį), viršija minimalų publikacijų TIML skaičių |
| Turi publika­ciją TIML | Turi publikacijų TIML | | | Publikacijų TIML indėlis  ≥ 0,5 | Publikacijų TIML indėlis ≥ 1 | Publikacijų TIML indėlis ≥ 1 | Publikacijų TIML indėlis ≥ 1,5 | Publikacijų TIML indėlis ≥ 2 |
| MTEP projektų vykdytojas | | | MTEP projektų už 100 tūkst. Lt | MTEP projektų už 150 tūkst. Lt vadovas | MTEP projektų už 250 / 500\* tūkst. Lt vadovas | MTEP projektų už 350 / 650\* tūkst. Lt vadovas | MTEP nac. ir tarpt. projektų už 500 / 800\* tūkst. Lt vadovas |
| Vadovavimas mag. baig. darbams / publikuotiems studentų mokslo darbams | | | Doktorantūros dalyvio teisė | Doktorantūros komiteto aplinkos teisė | Doktorantūros komiteto aplin­kos ir doktoran­to vadovo teisė | Doktorantūros komiteto narystė |
| Monografija, studija arba knygų skyriai  (≥ 8 a. l.) | Monografija, studija arba knygų skyriai  (≥ 8 a. l.) | Monografija, studija arba knygų skyriai  (≥ 8 a. l.) | Monografija, studija arba knygų skyriai  (≥ 8 a. l.) | Monografija, studija arba knygų skyriai  (≥ 8 a. l.) |
| Parengė ≥ 1 dr. | Parengė ≥ 1 dr. | Parengė ≥ 2 dr. | Parengė ≥ 3 dr. |
| Triados patentas | Triados patentas | Triados patentas | Triados patentas |
| Apdovanojimai | Apdovanojimai | Apdovanojimai |
| Meno veikla (tik meno sričiai) | Atitinka minima­lius atestacijos reikalavi­mus | Atitinka minima­lius atestacijos reikalavi­mus | Yra nacionalinės kūrybinės organizacijos narys | | | | Atitinka minima­lius atestacijos reikalavi­mus | Daugiau kaip 1,5 karto viršija bent vieną iš minimalių meno veiklos reikalavimų | Daugiau kaip 2 kartus viršija bent vieną iš minimalių meno veiklos reikalavimų | Atitinka minima­lius atestacijos reikalavi­mus | Daugiau kaip 1,5 karto virši­ja bent vieną iš minimalių meno veiklos reikalavimų | Daugiau kaip 2 kartus virši­ja bent vieną iš minimalių meno veiklos reikalavimų | Daugiau kaip 3 kartus viršija bent vieną iš minimalių meno veiklos reikalavimų |
|  | | Dalyvavo prestižiniuose meno renginiuose ar konkursuose arba pelnė apdovanojimų | | Meno kūrinių autorinis indėlis ≥ 1 | Meno kūrinių autorinis indėlis ≥ 2 | Meno kūrinių autorinis indė­lis ≥ 3 |
| Meno kūrinių autorinis indėlis ≥ 0,5 | Meno kūrinių autorinis indėlis ≥ 1 | Meno ar jo viešinimo projektų už 250 tūkst. Lt | Meno ar jo viešinimo projektų už 350 tūkst. Lt | Meno ar jo viešinimo projektų už 500 tūkst. Lt |
| Paskelbė meno kūrinių | | Meno ar jo viešinimo programų projektų už 50 tūkst. Lt | Meno ar jo viešinimo programų projektų už 100 tūkst. Lt | Bent 1 A3 pasiek. | Vadovavimas studentų meno darbams, kurių rezultatai pri­statyti parodose ar paskelbti meno leidiniuo­se | Vadovavimas studentų meno darbams, kurių rezultatai pri­statyti parodose ar paskelbti meno leidiniuo­se |
| Bent 1 A4 pasiek. | Personalinis meno leidinys |
| Parengti ar sudaryti periodiniai ar vienkartiniai meno kūriniai |
| Kūrinį nupirko užsienio muziejus ar jis eksponuoja­mas prestiži­niame tarptau­tiniame meno renginyje |
| Meno nacionalinės premijos ir kiti lygiaverčiai apdovanojimai |
| Studijos | Atitinka minima­lius atestacijos reikalavi­mus | Studentų nuomonė g. | Atitinka minima­lius atestacijos reikalavi­mus | Studentų nuomonė g. | | Gali dėstyti užs. kalba | | Atitinka minima­lius atestacijos reikalavi­mus | Gali dėstyti užs. kalba | Dėsto (-ė) užsienio kalba | Atitinka minima­lius atestacijos reikalavi­mus | Gali dėstyti užs. kalba | Dėsto (-ė) užsienio kalba | Dėsto (-ė) užsienio AM |
| Studentų nuomonė l. g. | | Studentų nuomonė g. | Studentų nuomonė l. g. | Studentų nuomonė g. | Studentų nuomonė l. g. | Studentų nuomonė l. g. |
| Admini­stracijos nuomonė  g. | Admini­stracijos nuomonė  g. | | Administracijos nuomonė l. g. | | Administraci­jos nuomonė g. | Administraci­jos nuomonė l. g. | Administracijos nuomonė  g. | Administracijos nuomonė l. g. | Administraci­jos nuomonė l. g. |
| Un. lygio ek­spertas (savi­analizės gru­pės, kvalifi­kacinės ko­misijos, studijų programų komiteto) narys / vadovas | Nac. lygio ekspertas | Nac. lygio ekspertas | Nac. lygio ekspertas | Tarpt. lygio ekspertas |
| Pažangių didaktinių metodų taikymas | | Pažangių didaktinių metodų taikymas | Pažangių didaktinių metodų taikymas | Pažangių didaktinių metodų taikymas | Pažangių didaktinių metodų taikymas | Pažangių didaktinių metodų taikymas |
| Studentus įtraukia į MTEP projektus | Studentus įtraukia į MTEP projektus |
| Metodinė priemonė | | Metodinės priemonės | | Mok. knyga | Vadovėlis / mok. knyga | Vadovėlis / mok. knyga | Vadovėlis / mok. knyga | Vadovėlis |
| E. moky­mas | E. moky­mas | | E. mokymas | | E. mokymas | E. mokymas | E. mokymas | e.mokymas | E. mokymas |
| Naujo studijų modulio parengimas ir dėstymas | | Naujo studijų modulio parengimas ir dėstymas | Naujo studijų modulio parengimas ir dėstymas | Naujo studijų modulio parengimas ir dėstymas | Studijų projektų vadovas | Studijų projektų vadovas |
| Indėlis į Universiteto vystymą | Atitinka minima­lius atestacijos reikalavi­mus |  | Atitinka minima­lius atestacijos reikalavi­mus |  | | Fakult. komitetų arba komisijų narys | | Atitinka minima­lius atestacijos reikalavi­mus | Fakult. komitetų arba komisijų narys | Fakult. komitetų arba komisijų narys / vadovas | Atitinka minima­lius atestacijos reikalavi­mus | Un. ar fakult. komitetų ir komisijų bei darbo grupių narys | Un. komitetų ir komisijų bei darbo grupių narys | Un. plėtros proj. vadovas |
| Un. komitetų ir komisijų bei darbo grupių narys ir vadovas |
| Studijų popu­liarinimas | | Studijų popu­liarinimas | Mokslo ir studijų popu­liarinimas | Mokslo ir studijų popu­liarinimas | Mokslo ir studijų popu­liarinimas | Mokslo ir studijų popu­liarinimas |
| Dalyvavimas nacionalinių mokslo / studijų organizacijų arba tinklų veikloje | | Dalyvavimas nac. mokslo / studijų organizacijų / tinklų veikloje | Dalyvavimas nac. mokslo / studijų or­ganizacijų / tinklų komi­sijose, komi­tetuose, valdyme | Dalyvavimas tarptautinių mokslo / studijų organizacijų arba tinklų veikloje | Narystė tarp­tautinių mokslo / studijų organizacijų / tinklų komisi­jose, komite­tuose | Narystė tarp­tautinių mokslo / studijų organizacijų / tinklų komisi­jose, komite­tuose, valdyme |
| Parengtos paraiškos mokslo / studijų projektams | Parengtos paraiškos tarptautiniams mokslo / studijų projektams | Parengtos paraiškos nacionaliniams ir tarptautiniams mokslo / studijų projektams | Parengtos paraiškos tarptautiniams mokslo / studijų projektams | Parengtos paraiškos tarptautiniams mokslo / studijų projektams |
| Kita KTU gerovei ir įvaiz­džiui svarbi savano­rystės veikla | Kita KTU gerovei ir įvaizdžiui svarbi savano­rystės veikla | | Kita KTU gerovei ir įvaizdžiui svarbi savano­rystės veikla | | Kita KTU gerovei ir įvaizdžiui svarbi savanorystės veikla | Kita KTU gerovei ir įvaizdžiui svarbi savanorystės veikla |
| Kvalifika­cijos tobulinimas | Atitinka minima­lius atestacijos reikalavi­mus | >40 val. kvalifi­kacijos tobulini­mo kursų | Atitinka minima­lius atestacijos reikalavi­mus | >60 val. kvalifika­cijos tobulinimo kursų | | Stažuotė / dar­bas Lietuvos / užs. inst. | | Atitinka minima­lius atestacijos reikalavi­mus | Stažuotė / darbas Lietuvos / užs. inst. | Stažuotė / darbas Lietuvos / užs. inst. | Atitinka minima­lius atestacijos reikalavi­mus | Stažuotė / dar­bas Lietuvos / užs. inst. | Stažuotė / darbas užs. inst. | Stažuotė / dar­bas užs. inst. |
| Naujų MTEP/ mokymo ir mokymosi metodų įvaldymas | | Naujų MTEP/ mokymo ir mokymosi metodų įvaldymas | Naujų MTEP/ mokymo ir mokymosi metodų įvaldymas | Naujų MTEP/ mokymo ir mokymosi metodų įvaldymas | Naujų MTEP/ mokymo ir mokymosi metodų įvaldymas | Naujų MTEP/ mokymo ir mokymosi metodų įvaldymas |
| Dalyva­vimas moksli­nėse ir mokymo metodi­nėse konfe­rencijose | Dalyvavi­mas mok­slinėse ir mokymo metodinėse konfe­rencijose | | Dalyvavimas mokslinėse ir mokymo me­todinėse kon­ferencijose | | Mokslo / studijų renginių organizavi­mas | Mokslo / studijų renginių organizavi­mas, komiteto narys | Mokslo / studijų renginių organizavimas, komiteto narys | Tarptautinių mokslo / studijų renginių organizavimas, komiteto narys / vadovas | Tarptautinių mokslo / studijų renginių organizavimas, komiteto vadovas |

\* – taikoma tik mokslo darbuotojams.